
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1295 


12 Σεπτεμβρίου 2003 


ΑΠΟΦΑΣΕΙ Σ 

Αριθ. 40109 

Κανονισμός Λειτουργίας "Τ.Ε.Ε" Μαθητείας Α’ Κύκλου και 
"Τ.Ε.Ε." Β’ Κύκλου Σπουδών του Ο.Α.Ε.Δ. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Α) Τις διατάξεις του Ν .Δ. 212/69 "Περί οργανώσεως και δι- 
οικήσεως του Οργανισμού Απασχολήσεως Εργατικού Δυ¬ 
ναμικού", (Φ.Ε.Κ. 112/Α/14.06.69), σε συνδυασμό με τις δια¬ 
τάξεις του ΒΔ 405/71 ”Περί οργανώσεως, συγκροτήσεως 
και λειτουργίας των υπηρεσιών του ΟΑΕΔ”,(Φ.Ε.Κ. 123/Α/ 
21.06.71) και του Ν.2956/01 "Αναδιάρθρωση ΟΑΕΔ & άλλες 
διατάξεις", (ΦΕΚ258/Α/6.11.01). 

Β) Τις διατάξεις του Π.Δ. 368/89 "Οργανισμός Υπουργεί¬ 
ου Εργασίας", (Φ.Ε.Κ.163/Α/16.06.89) και του Ν.Δ. 372/95 
"μεταφορά της Γενικής Γραμματείας Κοινωνικών Ασφαλί¬ 
σεων από το Υπουργείο Υγείας, Πρόνοιας και Κοινωνικών 
Ασφαλίσεων στο Υπουργείο Εργασίας",(Φ.Ε.Κ. 201/Α/ 
14.9.95). 

Γ) Τις διατάξεις του από 3/6.6.52 Β.Δ. "Περίεκπαιδεύσεως 
μαθητών-τεχνιτών", (Φ.Ε.Κ. 157/Α/6.06.52). 

Δ) Τις διατάξεις του άρθρου 14 του Ν. 1346/83 "Για την 
τροποποίηση και συμπλήρωση διατάξεων της Εργατικής 
Νομοθεσίας και ρύθμιση διαφόρων θεμάτων", (Φ.Ε.Κ. 
46/Α/14.04.83). 

Ε) Τις διατάξεις των άρθρων 2,5 &6του Ν. 2640/98, "Δευ¬ 
τεροβάθμια τεχνική-επαγγελματική εκπαίδευση και άλλες 
διατάξεις", (Φ.Ε.Κ. 206/Α/3.09.98), όπως τροποποιήθηκε 
από τις διατάξεις του άρθρου 17 του Ν. 2874/2000, "Προώ¬ 
θηση της απασχόλησης και άλλες διατάξεις", (Φ.Ε.Κ. 
286/Γ/29.12.2000). 

Ζ) Την σχετική απόφαση του Δ.Σ. του ΟΑΕΔ (απόφαση 
2781/38/24-09-2002, έγγραφο Β 121439/30.9.2002). 

Η) Το γεγονός ότι από την απόφαση αυτή δεν προκαλείται 
δαπάνη σε βάρος του προϋπολογισμού του ΟΑΕΔ, αποφα¬ 
σίζουμε: 

Εγκρίνουμε "Κανονισμό λειτουργίας Τ.Ε.Ε. Μαθητείας 
Α’ Κύκλου και Τ.Ε.Ε. Β’ Κύκλου σπουδών του ΟΑΕΔ", ως 
εξής: 


ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΕΕ ΜΑΘΗΤΕΙΑΣ Α’ ΚΥΚΛΟΥ ΚΑΙ ΤΕΕ Β’ ΚΥΚΛΟΥ 
(Ν.2640/1998 - Ν.2874/2000) 

ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Η Τεχνική Επαγγελματική Εκπαίδευση στον ΟΑΕΔ 

1. Η Τεχνική - Επαγγελματική Εκπαίδευση στον ΟΑΕΔ πα¬ 
ρέχεται στα Τεχνικά Επαγγελματικά Εκπαιδευτήρια (ΤΕΕ). 

2. Οι σπουδές στα ΤΕΕ του ΟΑΕΔ διαρκούν τέσσερα (4) 
έτη και οργανώνονται σε δύο Κύκλους, Α’ και Β’, οι οποίοι 
περιλαμβάνουν επιμέρους τομείς και ειδικότητες . 

3. Ο Α’ Κύκλος Σπουδών διαρκεί τρία (3) έτη και σ’ αυτόν 
εφαρμόζονται αποκλειστικά Προγράμματα Μαθητείας. 

4. Ο Β’ Κύκλος Σπουδών διαρκεί ένα (1) έτος και σ' αυτόν 
η φοίτηση είναι προαιρετική για τους αποφοίτους του Α' Κύ¬ 
κλου σπουδών. 

5. Τα ΤΕΕ ανήκουν στη δευτεροβάθμια - μεταγυμνασιακή 
εκπαίδευση. 

Άρθρο 2 

Ο θεσμός της Μαθητείας 

1. Μαθητεία είναι σύστημα Επαγγελματικής και Τεχνικής 
Εκπαίδευσης, που απευθύνεται σε αποφοίτους Γυμνασίου 
και περιλαμβάνει θεωρητική εκπαίδευση και πρακτική 
άσκηση. 

Η υλοποίηση των προγραμμάτων Μαθητείας γίνεται κατά 
το θεωρητικό και εργαστηριακό μέρος στο ΤΕΕ Μαθητείας, 
κατά δε το πρακτικό σε επιχειρήσεις του Ιδιωτικού ή Δημο¬ 
σίου Τομέα, βάσει καθορισμένου προγράμματος πρακτικής 
άσκησης. 

2. Στα προγράμματα Μαθητείας εφαρμόζεται το δυϊκό 
σύστημα εκπαίδευσης. 

3. Οτύποςλειτουργίαςτωνπρογραμμάτων Μαθητείας, ανά¬ 
λογα με τις συνθήκες καιτις ανάγκες της Αγοράς Εργασίας και 
τα χαρακτηριστικά της κάθε ειδικότητας έχει ως εξής: 

α. Κατά το Α’ έτος σπουδών θεωρητικά και εργαστηριακά 
μαθήματα στην ειδικότητα, αποκλειστικά στο ΤΕΕ Μαθητεί¬ 
ας και κατά τα Β’ και Γ’ έτη σπουδών πρακτική άσκηση, για 
4 ημέρες την εβδομάδα στην ειδικότητα, στους τόπους ερ¬ 
γασίας, βάσει καθορισμένου προγράμματος πρακτικής 
άσκησης και 1 ημέρα την εβδομάδα θεωρητική και εργα¬ 
στηριακή εκπαίδευση στο ΤΕΕ Μαθητείας. 

β. Κατά τα τρία έτη σπουδών (Α’ - Β’ - Γ’) καθημερινή πρα¬ 
κτική άσκηση στην ειδικότητα, στους τόπους εργασίας, βά¬ 
σει καθορισμένου προγράμματος πρακτικής άσκησης και 
παράλληλη φοίτηση για τη θεωρητική και εργαστηριακή εκ¬ 
παίδευση τις απογευματινές ώρες στο ΤΕΕ Μαθητείας. 

4. Με τα προγράμματα Μαθητείας εκπαιδεύονται Έλληνες 
Υπήκοοι και Ομογενείς, τα παιδιά τους, καθώς και οι αλλοδα¬ 
ποί, που γεννήθηκαν και διαμένουν μόνιμα στην Ελλάδα. Επί¬ 
σης οι υπήκοοι Κρατών - Μελώντης Ευρωπαϊκής Ένωσης και 
τα τέκνα τους, καθώς και πρόσωπα που έχουν την ιθαγένεια 
οποιουδήποτε Κράτους - Μέλους του Συμβουλίου της Ευρώ¬ 
πης (που έχει επικυρώσει τον Ευρωπαϊκό Κοινωνικό Χάρτη) 
και διαμένουν ή εργάζονται νόμιμα στην Ελλάδα. 

ΚΕΦΑΛΑΙΟ Β’ 

ΘΕΩΡΗΤΙΚΗ ΕΚΠΑΙΔΕΥΣΗ 
Αρθρο 3 

Σχολικό και διδακτικό έτος 

1. Το σχολικό έτος αρχίζει την 1η Σεπτεμβρίου κάθε έτους 
και λήγει την 31η Αυγούστου του επομένου. 

2. Η διάρκεια της φοίτησης των μαθητών στα ΤΕΕ Μαθη¬ 
τείας Α’ Κύκλου και ΤΕΕ Β’ Κύκλου καθορίζεται με Κοινή 
Απόφαση Υπουργών Εργασίας και Κοινωνικών Ασφαλίσε¬ 
ων, και Εθνικής Παιδείας και Θρησκευμάτων και είναι μέχρι 
6 τετράμηνα για τον Α’ Κύκλο και 2 τετράμηνα για το Β’ Κύ¬ 
κλο. Τατετράμηνα αυτά καλούνται τετράμηνα σπουδών και 
διακρίνονται στο Ιο, 2ο, 3ο, 4ο, 5ο και 6ο (γιατον Α’ Κύκλο) 
και στο 1 ο και 2ο (για το Β’ Κύκλο). 

3. Το διδακτικό έτος αρχίζει την 1η Σεπτεμβρίου κάθε 
έτους και λήγει την 30η Ιουνίου του επομένου. Κατά τη διάρ¬ 
κεια του διδακτικού έτους διεξάγεται η διδασκαλία των μα¬ 
θημάτων, καθώς και οι κάθε είδους εξετάσεις. 

4. Η διδασκαλία των μαθημάτων πραγματοποιείται στα 2 
διδακτικά τετράμηνα, που περιλαμβάνει το διδακτικό έτος. 

5. Η διδασκαλία των μαθημάτων του πρώτου τετραμήνου 
αρχίζει την 21η Σεπτεμβρίου και λήγει την 20η Ιανουάριου. 
Κατά το τετράμηνο αυτό διεξάγεται η διδασκαλία των 1 ου, 
3ου και 5ου τετραμήνων σπουδών (για τον Α’ Κύκλο) και του 
1ου τετραμήνου σπουδών (για το Β’ Κύκλο), εκτός αν ορι- 
σθεί διαφορετικά με Απόφαση του Υπουργού Εθνικής Παι¬ 
δείας και Θρησκευμάτων. 

6. Το δεύτερο τετράμηνο αρχίζει την 21η Ιανουάριου και 
λήγει την 31η Μάίου. Κατά το τετράμηνο αυτό διεξάγεται η 
διδασκαλία των 2ου, 4ου και 6ου τετραμήνων σπουδών (για 
τον Α’ Κύκλο) και του 2ου τετραμήνου σπουδών (για το Β’ 
Κύκλο), εκτός αν ορισθεί διαφορετικά με Απόφαση του 
Υπουργού Εθνικής Παιδείας και Θρησκευμάτων. 

Ότανη31η Μάίου συμπίπτει με Σάββατο, ΚυριακήήΔευ- 
τέρα, τα μαθήματα λήγουν την αμέσως προηγούμενη Πα¬ 
ρασκευή. 

7. Την τελευταία ημέρα του Β’ τετραμήνου ο Σύλλογος 
των διδασκόντων κάθε ΤΕΕ αποφασίζει για το χαρακτηρι¬ 
σμό της φοίτησης των μαθητών και εκτελεί κάθε προπαρα¬ 
σκευαστική εργασία, για την απρόσκοπτη διεξαγωγή των 
προβλεπόμενων γραπτών εξετάσεων. 

8. Σε περίπτωση καθυστέρησης, για οποιονδήποτε λόγο, 
της έναρξης διδασκαλίας των μαθημάτων περισσότερο 
από δέκα (10) ημέρες, δύναται να παρατείνεται αντίστοιχα 
το διδακτικό έτος, μετά από αιτιολογημένη Απόφαση του 
Διοικητή του ΟΑΕΔ, της οποίας προηγείται σχετική και τεκ¬ 
μηριωμένη εισήγηση της Διεύθυνσης Α2. 

9. Η χρονική τοποθέτηση της έναρξηςτων μαθημάτων κά¬ 
θε έτους, καθώς και της έναρξης της εξεταστικής περιόδου 
του Ιουνίου δύναται να ρυθμίζεται εκάστοτε με Απόφαση 
της Διοίκησης του ΟΑΕΔ. 


Άρθρο 4 

ΤΟΜΕΙΣ ΚΑΙ ΕΙΔΙΚΟΤΗΤΕΣ 

Σε κάθε ΤΕΕ Μαθητείας Α’ και ΤΕΕ Β’ Κύκλου λειτουργούν 
ένας ή περισσότεροι Τομείς, οι οποίοι περιλαμβάνουν μία ή 
περισσότερες Ειδικότητες, ανάλογα με τις ανάγκες της 
αγοράς εργασίας της περιοχής του. 

Οι τάξεις αντιστοιχούν στα έτη φοίτησης και ανάλογα με 
τον αριθμό των μαθητών που φοιτούν σε αυτές, διαιρούνται 
σε περισσότερα τμήματα. 

Κάθε τμήμα είναι δυνατόν να αριθμεί μέχρι 30 μαθητές για 
τη θεωρητική διδασκαλία και μέχρι 30 μαθητές για τις ερ¬ 
γαστηριακές ασκήσεις. 

Τμήμα με αριθμό εισακτέων ή εγγραφέντων στη Β’ και Γ’ 
Τάξη του Α' Κύκλου μικρότερο των 12, καθώς και Τμήμα με 
αριθμό φοιτώντων στον Α’ ή Β’ Κύκλο μικρότερο των 7 είναι 
δυνατόν να λειτουργεί, μόνο με απόφαση Διοικητή. 

Άρθρο 5 

ΕΓΓΡΑΦΕΣ - ΠΡΟΣΟΝΤΑ ΥΠΟΨΗΦΙΩΝ ΜΑΘΗΤΩΝ 

1. Ο αριθμός των μαθητών, που εγγράφεται κάθε χρόνο 
στην Α’ Τάξη των ΤΕΕ Μαθητείας Α’ Κύκλου σε κάθε ειδικό¬ 
τητα, καθορίζεται με απόφαση του Διοικητή του Ο.Α.Ε.Δ., 
μετά από έρευνα στην αγορά εργασίας της περιοχής κάθε 
ΤΕΕ Μαθητείας. 

2. Ο χρόνος, ο τόπος και ο τρόπος επιλογής των υποψη¬ 
φίων μαθητών, καθώς και τα δικαιολογητικά, τα οποία πρέ¬ 
πει να υποβάλουν οι υποψήφιοι, αναφέρονται στην ως άνω 
απόφαση του Διοικητή και είναι σύμφωνα με όσα η εκάστο¬ 
τε Νομοθεσία ορίζει. 

3. Τα προσόντα των υποψηφίων μαθητών, σε ό,τι αφορά 
στις γραμματικές τους γνώσεις και στην ηλικία, καθορίζο¬ 
νται από τις υπάρχουσες διατάξεις (Κοινές αποφάσεις 
Υπουργών Εργασίας και Κοινωνικών Ασφαλίσεων, και Εθνι¬ 
κής Παιδείας και Θρησκευμάτων). 

4. Για τις υπόλοιπες τάξεις ως δικαιολογητικά εγγραφής 
νοούνται τα στοιχεία της ατομικής καρτέλαςτου μαθητή και 
βεβαίωση εργοδότη, ότι αυτός ασκείται πρακτικά. 

Η βεβαίωση εργοδότη δεν απαιτείται στις περιπτώσεις που: 
1) στο πρόγραμμα του προηγούμενου έτους σπουδών δεν 
συμπεριλαμβάνεταιπρακτική άσκηση 2) ο μαθητής δεν ασκεί¬ 
ται πρακτικά από υπαιτιότητα της Σχολής και 3) έχει προηγη- 
θεί αιτιολογημένη απομάκρυνση από τον εργοδότη και σύμ¬ 
φωνη γνώμη του Δ/ντή του ΤΕΕ Μαθητείας, στο οποίο φοιτά. 

5. Οι μαθητές, που είναι υποχρεωμένοι να επαναλάβουν 
τα μαθήματα της ίδιας Τάξης, εγγράφονται με τα στοιχεία 
της ατομικής τους καρτέλας. 

6. Ο αριθμός των μαθητών, που εγγράφεται κάθε χρόνο 
στα ΤΕΕ Β' Κύκλου σε κάθε ειδικότητα, ο χρόνος, ο τόπος 
και ο τρόπος επιλογής τους, καθώς και τα δικαιολογητικά, 
που πρέπει να υποβάλουν, καθορίζονται επίσης με Απόφα¬ 
ση Διοικητή του ΟΑΕΔ. 

7. Τα προσόντα των υποψηφίων μαθητών για το Β’ Κύκλο 
Σπουδών καθορίζονται από τις κείμενες διατάξεις. 

8. Μέχρι της αποφοίτησης των μαθητών ή της με οποιον- 
δήποτε τρόπο εξόδου αυτών από τα ΤΕΕ Μαθητείας Α’ Κύ¬ 
κλου ή τα ΤΕΕ Β’ Κύκλου, είναι δυνατόν να γίνει αποκατά¬ 
σταση στο ορθό τυχόν εσφαλμένων στοιχείων ταυτότητάς 
τους, μετά από αίτησή τους, ή αίτηση του κηδεμόνα τους, 
αν αυτοί είναι ανήλικοι. Η αποκατάσταση αυτή ενεργείται 
από το Δ/ντή του ΤΕΕ με ερυθρή μελάνη, στη βάση του αντι¬ 
γράφου του δελτίου αστυνομικής ταυτότητας του μαθητή, 
ή στη βάση του πιστοποιητικού του οικείου Δήμου ή της οι¬ 
κείας Κοινότητας. 

Η διόρθωση σφραγίζεται και μονογράφεται από το Δ/ντή 
του ΤΕΕ. 

9. Οι εγγραφές των μαθητών στα ΤΕΕ Μαθητείας Α’ και 
ΤΕΕ Β' Κύκλου μπορούν να πραγματοποιούνται μέχρι και 30 
Ιουνίου κάθε έτους. 

Για τους μαθητές, που εμποδίστηκαν να εγγραφούν για 
λόγους ανωτέρας βίας, ή άλλους λόγους, καθώς και για 
τους μαθητές των ΤΕΕ, που συμμετέχουν στη διαδικασία 
των εξετάσεων περιόδου Σεπτεμβρίου (ανεξεταστέοι), οι 
εγγραφές μπορούν να πραγματοποιηθούν από 1 ης έως και 
20 Σεπτεμβρίου κάθε έτους. 

Φοίτηση μαθητή, που δεν έχει νόμιμα εγγράφει, δεν επι¬ 
τρέπεται. 

10. Οι μαθητές, που δεν πραγματοποίησαν την εγγραφή 
τους μέσα στις ως άνω οριζόμενες προθεσμίες για λόγους 
ανεξάρτητους από τη θέλησή τους, έχουν τη δυνατότητα, 
με αίτησή τους και μετά από Απόφαση της Δ/νσης Α2, να εγ- 
γραφούντο αργότερο μέσα σε ένα δεκαπενθήμερο απάτην 
έναρξη των μαθημάτων της Τάξης τους. 

11. Οι απουσίες, για το χαρακτηρισμό της φοίτησης των 
μαθητών εξαιτίας εκπρόθεσμης εγγραφής, δεν θα λαμβά- 
νονται υπόψη. 

12. Επιλαχόντες - κατά την εισαγωγή τους - μαθητές, οι 
οποίοι δεν πραγματοποίησαν τελικά την εγγραφή τους στα 
ΤΕΕ Μαθητείας Α’ Κύκλου και ΤΕΕ Β’ Κύκλου, έχουν τη δυ¬ 
νατότητα να αποσύρουν τα δικαιολογητικά που έχουν κα¬ 
ταθέσει, εκτός από την αίτησή τους. 

13. Στα ΤΕΕ Μαθητείας Α’ Κύκλου και στα ΤΕΕ Β’ Κύκλου 
μπορούν να εγγράφονται και να φοιτούν αλλοδαποί μαθη¬ 
τές, οι οποίοι πρέπει να έχουν προϋποθέσεις σπουδών αντί¬ 
στοιχες με τις απαιτούμενες από τις κείμενες διατάξεις, για 
την εγγραφή ημεδαπών μαθητών στις παραπάνω Εκπαι¬ 
δευτικές Μονάδες. 

Οι υποψήφιοι για εγγραφή και φοίτηση αλλοδαποί μαθη¬ 
τές πρέπει, κατά δήλωσή τους, να γνωρίζουν την ελληνική 
γλώσσα, σε βαθμό που να επιτρέπει την κατανόηση των δι- 
δασκομένων μαθημάτων, καθώς και να έχουν τη δυνατότη¬ 
τα της προφορικής έκφρασης και γραπτής διατύπωσης των 
σκέψεών τους. 

14. Δεν επιτρέπεται η ταυτόχρονη φοίτηση σε ΤΕΕ και σε 
άλλο σχολείο της Δευτεροβάθμιας Εκπαίδευσης οποιοσδή¬ 
ποτε Υπουργείου, ή σε Σχολή της Τριτοβάθμιας Εκπαίδευ¬ 
σης. 

15. Δεν επιτρέπεται η ταυτόχρονη φοίτηση σε δύο, ή πε¬ 
ρισσότερους Τομείς, ή Ειδικότητες των ΤΕΕ. 

Άρθρο 6 
ΚΗΔΕΜΟΝΙΑ 

1. Ο μαθητής, μέχρι της συμπλήρωσης του 18ου έτους 
της ηλικίας του, κηδεμονεύεται από τον πατέρα του ή την 
μητέρα του ή από άλλο φυσικό πρόσωπο, το οποίο αποδέ¬ 
χεται την κηδεμονία του και είναι εξουσιοδοτημένο με γρα¬ 
πτή εξουσιοδότηση από το γονέα προς τούτο. Η εξουσιο¬ 
δότηση αυτή κατατίθεται στη Γραμματείατης Σχολής. 

Κατά την αρχική εγγραφή του ο ανήλικος μαθητής συνο¬ 
δεύεται από τον κηδεμόνα του, ο οποίος υπογράφει το ατο¬ 
μικό δελτίο (καρτέλα) του μαθητή. 

2. Στην περίπτωση κατά την οποία, για οποιονδήποτε λό¬ 
γο κατά τη διάρκεια της φοίτησης, ο κηδεμόνας αντικατα- 
σταθεί με άλλο πρόσωπο, τούτο θα πρέπει να γίνεται γνω¬ 
στό στη Σχολή και το πρόσωπο αυτό θα υπογράφει εκ νέου 
το ατομικό δελτίο (καρτέλα) του μαθητή. 

3. Δεν επιτρέπεται να γνωστοποιούνται, ή να παρέχονται 
στοιχεία περί της σχολικής κατάστασης του μαθητή σε άλ¬ 
λο πρόσωπο συγγενικό ή φιλικό, πληντου κηδεμόνα αυτού. 

4. Ο κηδεμόνας του μαθητή οφείλει να προσέρχεται τα¬ 


κτικά στο Σχολείο, κατά τις ώρες λειτουργίας του, προκει- 
μένου να ενημερώνεται υπεύθυνα για την φοίτηση του κη- 
δεμονευομένου του, λαμβάνοντας σχετικό ενυπόγραφο 
σημείωμα του Δ/ντή του ΤΕΕ. 

Άρθρο 7 
ΜΕΤΕΓΓΡΑΦΕΣ 

1. Επιτρέπεται καθ’ όλη τη διάρκεια του διδακτικού έτους, 
εκτός από την περίοδο των εξετάσεων, η μετεγγραφή μα¬ 
θητή από ΤΕΕ Μαθητείας Α’ Κύκλου ή ΤΕΕ Β’ Κύκλου σε άλ¬ 
λο όμοιο, στην ίδια Ειδικότητα και σε αντίστοιχη Τάξη,(για 
τα ΤΕΕ Μαθητείας Α’ Κύκλου) στις ακόλουθες περιπτώσεις: 

Α. Αν καταργηθεί, ή ανασταλεί η λειτουργία ΤΕΕ Μαθη¬ 
τείας Α’ Κύκλου ή ΤΕΕ Β’ Κύκλου ή Τμήματος Ειδικότητάς 
του, στο οποίο ο μαθητής έχει πραγματοποιήσει την εγγρα¬ 
φή του. 

Β. Αν ιδρυθεί νέο ΤΕΕ πλησιέστερα στον τόπο μόνιμης κα¬ 
τοικίας του μαθητή. 

Γ. Αν έχει επιβληθεί στο μαθητή η ποινή της αλλαγής σχο¬ 
λικού περιβάλλοντος και συνεπώς η ποινή της απομάκρυν- 
σήςτου από το ΤΕΕ ΜαθητείαςΑ’ ΚύκλουήΤΕΕ Β’ Κύκλου. 

Δ. Αν μετοίκησε σε άλλη πόλη η οικογένεια του μαθητή. 

Ε. Αν ο μαθητής πρόκειται να επιστρέφει στην πόλη της 
μόνιμης κατοικίας της οικογένειάς του. 

2. Οι περιπτώσεις Α, Γ μετεγγραφής της προηγούμενης 
παραγράφου γίνονται, χωρίς την αίτηση του κηδεμόνα, με 
Απόφαση της Δ/νσης Μαθητείας, βάσει χωροταξικών δεδο¬ 
μένων, της δυναμικότητας καιτων κενών θέσεων Μαθητείας 
(για τα ΤΕΕ Α’ Κύκλου), που υφίστανται στην αγορά εργα¬ 
σίας της περιοχής της έδρας του ΤΕΕ υποδοχής, στο οποίο 
μετεγγράφονται οι μαθητές, σε συνδυασμό όσο αυτό είναι 
δυνατόν και με τυχόν προτιμήσεις τους. 

3. Οι περιπτώσεις μετεγγραφής Β, Δ και Ε της παρ.1 του 
άρθρου αυτού πραγματοποιούνται μετά από αίτηση του κη¬ 
δεμόνα, ή του ίδιου του μαθητή, εφόσον είναι ενήλικος, στο 
ΤΕΕ Μαθητείας Α’ Κύκλου ή ΤΕΕ Β’ Κύκλου στο οποίο φοι¬ 
τά, αίτηση η οποία συνεκτιμάται από τους Διευθυντές και 
των δύο ΤΕΕ και τελικά εγκρίνεται από το Διευθυντή του 
ΤΕΕ, στο οποίο μετεγγράφεται ο μαθητής. 

4. Αν στις ως άνω περιπτώσεις μετεγγραφής (Α, Β, Γ, Δ, Ε) 
ο μαθητής, που μετεγγράφεται προέρχεται από ΤΕΕ Μαθη¬ 
τείας Α’ Κύκλου που λειτουργεί με δυϊκό σύστημα εκπαί¬ 
δευσης (καθημερινή φοίτηση και πρακτική άσκηση) και 
απευθύνεται σε ΤΕΕ Μαθητείας Α’ Κύκλου, που λειτουργεί 
με δυϊκό σύστημα εκπ/σης (1 ημέρα φοίτηση - 4 ημέρες 
πρακτική άσκηση), αλλά και αντίστροφα, τότε η μετεγγρα¬ 
φή αυτή γίνεται με απόφαση του Διοικητή του Οργανισμού, 
μετά από εισήγηση του ΤΕΕ, από το οποίο προέρχεται ο μα¬ 
θητής. 

Ειδικά στην περίπτωση Ε θα πρέπει να προηγηθεί οπωσ¬ 
δήποτε σχετική αίτηση του μαθητή, ή του κηδεμόνα του. 

5. Τίτλο μετεγγραφής αποτελεί το ατομικό δελτίο (καρτέ¬ 
λα) του μαθητή με φωτογραφία του, το οποίο περιλαμβάνει 
τις απουσίες του μαθητή, τη βαθμολογία κάθε μαθήματος 
και τα δικαιολογητικά της αρχικής εγγραφής του. 

6. Τα δικαιολογητικά μετεγγραφής αποστέλλονται στο 
νέο ΤΕΕ Μαθητείας Α’ Κύκλου ή ΤΕΕ Β’ Κύκλου με την επι¬ 
μέλεια και την ευθύνη του προηγούμενου και αποκλείεται η 
αποστολή τούτων με το μαθητή, που μετεγγράφεται ή τον 
κηδεμόνα του. 

7. Ο μαθητής, που μετεγγράφεται σε ΤΕΕ άλλης πόλης, 
δεν χρεώνεται τις απουσίεςτωνημερώνπου απαιτούνται για 
τη μετάβασή του από την μία πόλη στην άλλη και οι οποίες 
δεν πρέπει να υπερβαίνουν τις 3 εργάσιμες ημέρες. 

Άρθρο 8 

ΑΛΛΑΓΕΣ ΕΙΔΙΚΟΤΗΤΑΣ 

1. Μαθητές των ΤΕΕ Μαθητείας Α’ Κύκλου οποιουδήποτε 
Τομέα, οι οποίοι επιθυμούν να αλλάξουν ειδικότητα εντός 
του Τομέα τους, έχουν τη δυνατότητα να ζητήσουν την αλ¬ 
λαγή αυτή κατά το Α’ έτος Σπουδών και μέχρι 31 Οκτωβρί¬ 
ου. Η ως άνω αλλαγή ειδικότητας πραγματοποιείται μετά 
από απόφαση του Συλλόγου Διδασκόντων κατά πλειοψη- 
φία των 2/3, για σοβαρούς και τεκμηριωμένους λόγους. 

2. Μαθητές οποιοσδήποτε Τάξης των ΤΕΕ Μαθητείας Α’ 
Κύκλου, οι οποίοι ζήτησαν αλλαγή ειδικότητας εκτός του 
Τομέα τους, έχουν τη δυνατότητα επανεγγραφής τους 
στην Α’ Τάξη της ζητούμενης ειδικότητας το επόμενο σχο¬ 
λικό έτος, χωρίς άλλη διαδικασία και καθ’ υπέρβαση του 
αριθμού εισακτέων. 

3. Εάν οι αλλαγές ειδικότητας προϋποθέτουν και μετεγ¬ 
γραφή των μαθητών σε άλλο ΤΕΕ, θα ακολουθηθεί προς 
τούτο η διαδικασία μετεγγραφής. 

4. Μαθητές των ΤΕΕ Β’ Κύκλου, οι οποίοι επιθυμούν αλ¬ 
λαγή ειδικότητας εντός του Τομέα τους έχουν την δυνατό¬ 
τητα να τη ζητήσουν με αίτησή τους, μέχρι31 Οκτωβρίου. Η 
ως άνω αλλαγή πραγματοποιείται μετά από απόφαση του 
Συλλόγου Διδασκόντων. 

Εάν η ζητούμενη ειδικότητα λειτουργεί σε άλλο ΤΕΕ Β’ 
Κύκλου, τότε μετά την απόφαση αλλαγής θα ακολουθήσει 
η διαδικασία μετεγγραφής, που αναφέρεται στο άρθρο 6 
του παρόντος Κανονισμού. 

Άρθρο 9 
ΕΝΤΑΞΕΙΣ 

1. Μαθητές αλλοδαπών Δημοσίων ή Ιδιωτικών αναγνωρι¬ 
σμένων Σχολών, για τους οποίους ως προσόν εγγραφής 
στην Α’ Τάξη απαιτούνται εννέα (9) τουλάχιστον χρόνια γε¬ 
νικής εκπαίδευσης, είναι δυνατόν να ενταχθούν στα ΤΕΕ 
Μαθητείας Α’ Κύκλου στην ίδια ειδικότητα και σε ανάλογη 
Τάξη, αφού προηγουμένως έχουν υποβάλει σχετική αίτηση, 
μέχρι 20 Σεπτεμβρίου και καθ’ υπέρβαση του προβλεπομέ- 
νου αριθμού εισακτέων. 

2. Μαθητές ημεδαπών ισοτίμων Δημοσίων, ή Ιδιωτικών 
ΤΕΕ Α’ Κύκλου της αυτής ειδικότητας και του αυτού Τομέα 
είναι δυνατόν να ενταχθούν στη Β' Τάξη ΤΕΕ Μαθητείας Α’ 
Κύκλου, αφού υποβάλουν σχετική αίτηση, μέχρι 20 Σεπτεμ¬ 
βρίου. 

Γιατην ως άνω ένταξη ο ενδιαφερόμενος μαθητής πρέπει 
να έχει γεννηθεί το πολύ ένα χρόνο ενωρίτερα από τα προ- 
βλεπόμενα εκάστοτε έτη γέννησης, για την εισαγωγή στην 
Α’ Τάξη και να έχει ενδεικτικό της Α’ Τάξης του ΤΕΕ Α’ Κύ¬ 
κλου, από το οποίο προέρχεται. 

Οι εντασσόμενοι δεν θα ξεπερνούντο ποσοστό 7% επίτου 
αριθμού των εγγραφέντων μαθητών της Β’ Τάξης της συ¬ 
γκεκριμένης ειδικότητας και εφόσον υπάρχουν κενές θέ¬ 
σεις, θα εντάσσονται με σειρά προτεραιότητας υποβολής 
της αίτησής τους. Στην περίπτωση, κατά την οποία υπάρ¬ 
χουν περισσότερες κενές θέσεις στη Β’ Τάξη, είναι δυνατόν 
οι εντασσόμενοι να ξεπερνούν το ποσοστό 7% και μέχρι συ¬ 
μπλήρωσης του προβλεπομένου αριθμού ενός πλήρους 
τμήματος. 

Άρθρο 10 

ΔΙΔΑΣΚΑΛΙΑ ΜΑΘΗΜΑΤΩΝ 

1. Τα μαθήματα, που διδάσκονται στα ΤΕΕ Μαθητείας, εί¬ 
ναι τα περιλαμβανόμενα στο συγκεκριμένο ωρολόγιο πρό¬ 
γραμμα και η διδασκαλία αυτών δεν είναι δυνατόν να υπερ- 


βεί, κατά εβδομάδα, τις ώρες που ορίζονται από τα ωρολό¬ 
για και αναλυτικά προγράμματα διδασκαλίας. 

2. Κάθε διδακτική ώρα διαρκεί 45 λεπτά. Μεταξύ των δι¬ 
δακτικών ωρών μεσολαβεί δεκάλεπτο διάλειμμα. 

3. Με απόφαση του Συλλόγου Διδασκόντων είναι δυνατόν 
να προσαρμόζεται η διάρκεια των διαλειμμάτων, σύμφωνα 
με τις λειτουργικές ανάγκες του Τ.Ε.Ε. 

Άρθρο 11 

ΦΟΙΤΗΣΗ-ΑΠΟΥΣΙΕΣ 

I. Η προαγωγή και η απόλυση των μαθητών των ΤΕΕ Μα¬ 
θητείας Α’ Κύκλου και των ΤΕΕ Β’ Κύκλου εξαρτώνται από 
την επίδοσή τους στα μαθήματα και από την τακτική φοίτη¬ 
σή τους στα ΤΕΕ. 

Η φοίτηση όλων των μαθητών στα ΤΕΕ Α’ και Β’ Κύκλου 
αποτελεί καθήκον και χαρακτηρίζεται ως επαρκής ή ελλιπής 
ή ανεπαρκής, με βάση το γενικό σύνολο των απουσιών, που 
σημειώθηκαν κατά τη διάρκεια του διδακτικού έτους. 

Συγκεκριμένα: 

1. Για τους μαθητές της Α’ Τάξης των ΤΕΕ Μαθητείας Α’ 
Κύκλου Σπουδών Δυϊκού συστήματος εκπ/σης (1 ημέρα 
φοίτηση - 4 ημέρες πρακτ. άσκηση), για τους μαθητές όλων 
τωνΤάξεωντωνΤΕΕ Μαθητείας Α’ Κύκλου Σπουδών Δυϊκού 
συστήματος εκπ/σης (καθημερινή φοίτηση και πρακτική 
άσκηση) και για τους μαθητές του Β' Κύκλου Σπουδών η 
φοίτηση χαρακτηρίζεται: 

Α) Ως ΕΠΑΡΚΗΣ, εφόσον οι μαθητές σημειώσουν μέσα 
στο διδακτικό έτος μέχρι 114 απουσίες, από τις οποίες οι 64 
μπορεί να είναι αδικαιολόγητες. 

ΚΑΤ’ ΕΞΑΙΡΕΣΗ ο Σύλλογος Διδασκόντων έχει τη δυνατό¬ 
τητα να χαρακτηρίσει επαρκή τη φοίτηση των μαθητών, που 
σημείωσαν μέσα στο διδακτικό έτος από 114 μέχρι 164 
απουσίες, με την προϋπόθεση, ότι ΟΛΕΣ οι επιπλέον των 64 
απουσιών είναι δικαιολογημένες και οφείλονται σε ασθέ¬ 
νεια, που βεβαιώνεται σύμφωνα με τα προβλεπόμενα από 
τον Νόμο και η επίδοσή τους κρίνεται ικανοποιητική, δηλα¬ 
δή το άθροισμα των Μ.Ο. των δύο τετραμηνιαίων βαθμών 
τους, διαιρούμενο με τον αριθμό των διδασκομένων μαθη¬ 
μάτων, είναι τουλάχιστον 15 και η διαγωγή τους ΚΟΣΜΙΩ- 
ΤΑΤΗ. 

ΟΙ ΜΑΘΗΤΕΣ ΜΕ ΕΠΑΡΚΗ, Η ΚΑΤ’ ΕΞΑΙΡΕΣΗ ΕΠΑΡΚΗ 
ΦΟΙΤΗΣΗ ΣΥΜΜΕΤΕΧΟΥΝ ΣΤΙΣ ΠΡΟΑΓΩΓΙΚΕΣ Ή ΑΠΟΛΥ¬ 
ΤΗΡΙΕΣ ΕΞΕΤΑΣΕΙΣ ΠΕΡΙΟΔΟΥ ΙΟΥΝΙΟΥ. 

Β) Ως ΕΛΛΙΠΗΣ, εφόσον οι μαθητές σημειώσουν μέσα στο 
διδακτικό έτος πάνω από 114 και όχι πάνω από 164 απου¬ 
σίες, από τις οποίες οι επιπλέον των 64 απουσιών είναι δι¬ 
καιολογημένες ή οφείλονται σε ασθένεια, που βεβαιώνεται 
σύμφωνα μετά προβλεπόμενα από τον Νόμο. 

ΚΑΤ’ ΕΞΑΙΡΕΣΗ ο Σύλλογος Διδασκόντων έχει τη δυνατό¬ 
τητα, με ειδική πράξη του, να χαρακτηρίσει ελλιπή τη φοί¬ 
τηση των μαθητών που σημείωσαν πάνω από 164 και όχι πε¬ 
ρισσότερες από 214 απουσίες εφόσον ΟΛΕΣ οι επιπλέον 
των 64 απουσιών είναι δικαιολογημένες και η επίδοσή τους 
κρίνεται ικανοποιητική, με βάση τα αναφερόμενα στην πα¬ 
ράγραφο 1 .Ατού παρόντος άρθρου. 

ΟΙ ΜΑΘΗΤΕΣ ΜΕ ΕΛΛΙΠΗ Η ΚΑΤ’ ΕΞΑΙΡΕΣΗ ΕΛΛΙΠΗ ΦΟΙ¬ 
ΤΗΣΗ ΠΑΡΑΠΕΜΠΟΝΤΑΙ ΣΕ ΟΛΙΚΗ ΕΞΕΤΑΣΗ ΤΗΝ ΕΞΕ¬ 
ΤΑΣΤΙΚΗ ΠΕΡΙΟΔΟ ΤΟΥ ΣΕΠΤΕΜΒΡΙΟΥ. 

Γ) Ως ΑΝΕΠΑΡΚΗΣ, εφόσον οι μαθητές σημειώσουν πά¬ 
νω από 64 απουσίες και δεν εμπίπτουν σε καμία από τις πα¬ 
ραπάνω περιπτώσεις. 

ΟΙ ΜΑΘΗΤΕΣ, ΠΟΥ Η ΦΟΙΤΗΣΗ ΤΟΥΣ ΧΑΡΑΚΤΗΡΙΖΕΤΑΙ 
ΩΣ ΑΝΕΠΑΡΚΗΣ, ΕΠΑΝΑΛΑΜΒΑΝΟΥΝ ΤΑ ΜΑΘΗΜΑΤΑ 
ΤΗΣ ΙΔΙΑΣ ΤΑΞΗΣ. 

2. Για τους μαθητές της Β' και Γ’ ΤάξηςτωνΤΕΕ Μαθητεί¬ 
ας Α’ Κύκλου Σπουδών Δυϊκού συστήματος εκπαίδευσης (1 
ημέρα φοίτηση - 4 ημέρες πρακτ. άσκηση), η φοίτηση χα¬ 
ρακτηρίζεται: 

Α) ΩΣ ΕΠΑΡΚΗΣ, εφ’ όσον οι μαθητές σημειώσουν μέσα 
στο διδακτικό έτος μέχρι 75 απουσίες, από τις οποίες οι 45 
μπορεί να είναι αδικαιολόγητες. 

ΚΑΤ’ ΕΞΑΙΡΕΣΗ ο Σύλλογος Διδασκόντων έχει την δυνατό¬ 
τητα να χαρακτηρίσει επαρκή τη φοίτηση των μαθητών, που 
σημείωσαν μέσα στο διδακτικό έτος από 75 μέχρι 115 απου¬ 
σίες, μετηνπροϋπόθεση, ότι ΟΛΕΣ οι επί πλέον των 45 απου¬ 
σιών είναι δικαιολογημένες και οφείλονται σε ασθένεια, που 
βεβαιώνεται, σύμφωνα μεταπροβλεπόμενα από το Νόμο και 
η επίδοσή τους κρίνεται ικανοποιητική, δηλαδή το άθροισμα 
των Μ.Ο. των δύο τετραμηνιαίων βαθμώντους, διαιρούμενο 
με τον αριθμό των διδασκόμενων μαθημάτων, είναι τουλάχι¬ 
στον 15 και η διαγωγή τους ΚΟΣΜΙΩΤΑΤΗ. 

ΟΙ ΜΑΘΗΤΕΣ ΤΗΣ Β' ΚΑΙ Γ' ΤΑΞΗΣ ΤΟΥ ΔΥΪΚΟΥ ΣΥΣΤΗ¬ 
ΜΑΤΟΣ ΕΚΠ/ΣΗΣ (1 ημέρα φοίτηση - 4 ημέρες πρακτική 
άσκηση) ΜΕ ΕΠΑΡΚΗ Ή ΚΑΤ' ΕΞΑΙΡΕΣΗ ΕΠΑΡΚΗ ΦΟΙ¬ 
ΤΗΣΗ ΣΥΜΜΕΤΕΧΟΥΝ ΣΤΙΣ ΠΡΟΑΓΩΓΙΚΕΣ Ή ΑΠΟΛΥΤΗ¬ 
ΡΙΕΣ ΕΞΕΤΑΣΕΙΣ ΠΕΡΙΟΔΟΥ ΙΟΥΝΙΟΥ. 

ΩΣ ΕΛΛΙΠΗΣ, εφόσον οι μαθητές σημειώσουν πάνω από 
75 και όχι πάνω από 115 απουσίες, από τις οποίες οι επι¬ 
πλέον των 45 είναι δικαιολογημένες ή οφείλονται σε ασθέ¬ 
νεια, που βεβαιώνεται, σύμφωνα μετά προβλεπόμενα από 
το Νόμο. 

ΚΑΤ’ ΕΞΑΙΡΕΣΗ ο Σύλλογος Διδασκόντων έχει τη δυνατό¬ 
τητα με ειδική πράξη του να χαρακτηρίσει ως ελλιπή τη φοί¬ 
τηση των μαθητών, που σημείωσαν πάνω από 115 και όχι πε¬ 
ρισσότερες από 155απουσίες, εφ’ όσον ΟΛΕΣ οι επιπλέον 
των 45 απουσιών είναι δικαιολογημένες και η επίδοσή τους 
κρίνεται ικανοποιητική, με βάση τα προαναφερόμενα. 

ΟΙ ΜΑΘΗΤΕΣ ΤΗΣ Β’ ΚΑΙ Γ’ ΤΑΞΗΣ ΤΟΥ ΔΥΪΚΟΥ ΣΥΣΤΗ¬ 
ΜΑΤΟΣ ΕΚΠ/ΣΗΣ (1 ημέρα φοίτηση - 4 ημέρες πρακτ. άσκη¬ 
ση) ΜΕ ΕΛΛΙΠΗ ΦΟΙΤΗΣΗ ΠΑΡΑΠΕΜΠΟΝΤΑΙ ΣΕ ΟΛΙΚΗ 
ΕΞΕΤΑΣΗ ΤΗΝ ΕΞΕΤΑΣΤΙΚΗ ΠΕΡΙΟΔΟ ΤΟΥ ΣΕΠΤΕΜΒΡΙΟΥ. 

ΩΣ ΑΝΕΠΑΡΚΗΣ, εφόσον οι μαθητές σημειώσουν μέσα 
στο διδακτικό έτος πάνω από 45 απουσίες και δεν εμπί¬ 
πτουν σε καμία από τις παραπάνω περιπτώσεις. 

ΟΙ ΜΑΘΗΤΕΣ ΤΗΣ Β’ ΚΑΙ Γ’ ΤΑΞΗΣ ΤΟΥ ΔΥΪΚΟΥ ΣΥΣΤΗΜΑ¬ 
ΤΟΣ ΕΚΠ/ΣΗΣ (1 ημέρα φοίτηση - 4 ημέρες πρακτ. άσκηση), 
ΠΟΥ Η ΦΟΙΤΗΣΗ ΤΟΥΣ ΧΑΡΑΚΤΗΡΙΖΕΤΑΙ ΩΣ ΑΝΕΠΑΡΚΗΣ, 
ΕΠΑΝΑΛΑΜΒΑΝΟΥΝ ΤΑ ΜΑΘΗΜΑΤΑ ΤΗΣ ΙΔΙΑΣ ΤΑΞΗΣ. 

II. Οι πραγματοποιούμενες κατά τις ώρες λειτουργίας των 
ΤΕΕ Μαθητείας Α’ Κύκλου και ΤΕΕ Β’ Κύκλου απουσίες κα- 
ταχωρούνται ανά μία, για κάθε διδακτική ώρα στο ημερήσιο 
δελτίο απουσιών, το οποίο ελέγχεται και μονογράφεται από 
το διδάσκοντα και στη συνέχεια μεταφέρονται στο βιβλίο 
απουσιών. 

Η ευθύνη τήρησης του άνω βιβλίου απουσιών ανατίθεται 
στον Υποδιευθυντή του ΤΕΕ, με αναπληρωτή άλλον εκπαι¬ 
δευτικό, οριζόμενο από το Δ/ντή του ΤΕΕ. 

Γ ια κάθε ανήλικο ή ενήλικο μαθητή, που απουσιάζει τακτι¬ 
κά, ενημερώνεται από το ΤΕΕ Α’ Κύκλου ή Β’ Κύκλου ο ίδιος 
και ο κηδεμόνας του. 

Συγκεκριμένα ο υπεύθυνος για την παρακολούθηση της 
φοίτησης των μαθητών καθηγητής Τμήματος ή Τάξης, 
αφού ενημερώσει το Δ/ντή του ΤΕΕ, ότι ο μαθητής συμπλή¬ 
ρωσε ήδη 20 - 30 απουσίες δικαιολογημένες ή αδικαιολό¬ 
γητες, είναι υποχρεωμένος οπωσδήποτε ναενημερώνειτον 
ενήλικο μαθητή ή τον κηδεμόνα του, - αν είναι ανήλικος -, με 
ταχυδρομική επιστολή, η οποία αποστέλλεται με τη μέριμνα 
του Σχολείου και στην οποία θα αναφέρεται και κάθε άλλο 
θέμα που αφορά στη σχολική κατάσταση του μαθητή. 


Η ως άνω επιστολή αποστέλλεται και κατάτη διάρκεια του 
διδακτικού έτους, όποτε αυτό κριθεί απαραίτητο από το 
ΤΕΕ, σε συνδυασμό πάντα με τον αριθμό των απουσιών κά¬ 
θε μαθητή και την εν γένει συμπεριφορά του. 

Από τις απουσίες των μαθητών δικαιολογημένες είναι μό¬ 
νον αυτές, που οφείλονται σε ασθένεια και σε ιδιαίτερους 
λόγους, οι οποίοι αναφέρονται αναλυτικά στην παράγραφο 
III του παρόντος άρθρου. 

ΜαθητήςτουΤΕΕ Μαθητείας Α’ Κύκλου, ήΤΕΕ Β’ Κύκλου, 
που απουσιάζει, λόγω ασθένειας, οφείλει: 
α) Να ενημερώνει το ΤΕΕ για την ασθένειά του. 
β) Όταν επανέλθει στην Εκπαιδευτική Μονάδα, να προ¬ 
σκομίσει - εντός πέντε (5) εργασίμων ημερών - σχετική βε¬ 
βαίωση ιατρού του Ι.Κ.Α., ή άλλου Ασφαλιστικού Οργανι¬ 
σμού, ή άλλου Δημοσίου Φορέα, ή ιδιώτη ιατρού. 

III. Γ ια το χαρακτηρισμό της φοίτησης των μαθητών δεν 
λαμβάνονται υπόψη: 

α) Απουσίες μαθητών για την προσέλευσή τους στο συμ¬ 
βούλιο οπλιτών, η οποία αποδεικνύεται με σχετικό δικαιο- 
λογητικό. 

β) Απουσίες μαθητών, λόγω συμμετοχής τους σε επίση¬ 
μες αθλητικές εκδηλώσεις, η οποία πιστοποιείται από την 
αρμόδια δημόσια αθλητική αρχή. 

γ) Απουσίες μαθητών, οι οποίες οφείλονται σε ολιγόωρη ή 
ολιγοήμερη απεργία των υπεραστικών λεωφορείων Κ.Τ.Ε.Λ., 
που βεβαιώνεται κατά τόπους από τον οικείο Φορέα. 

δ) Απουσίες μαθητών, οι οποίες οφείλονται σε χιονοπτώ¬ 
σεις, καθώς και απαγόρευση απόπλου, που βεβαιώνονται 
κατά τόπους από την υπεύθυνη Δημόσια Αρχή. 

ε) Απουσίες μαθητών, οι οποίες οφείλονται σε απρόβλε¬ 
πτους λόγους όπως π.χ. σεισμοί, πλημμύρες κ.λ.π, που βε¬ 
βαιώνονται κατά τόπους από τον οικείο Νομάρχη. 

στ) Απουσίες μαθητών, που οφείλονται σε συμμετοχή 
τους σε Πανελλήνιους και Πανευρωπαϊκούς διαγωνισμούς 
(με απόφαση του Δ.Σ. του Οργανισμού), μετηνπροϋπόθε¬ 
ση, ότι υπάρχει συνοδός εκπρόσωπος του ΤΕΕ Μαθητείας 
ή της Διοίκησης. 

ζ) Απουσίες μαθητών 1) του Καθολικού Δόγματος, 2) του 
Εβραϊκού θρησκεύματος και 3) του Μουσουλμανικού θρη¬ 
σκεύματος, κατά τις ημέρες των Εορτών, οι οποίες αναφέ- 
ρονται στο άρθρο 20 του παρόντος Κανονισμού. 

η) Απουσίες μαθητών, οι οποίοι έχουν απαλλαγεί νομίμως 
απότη συμμετοχή τους στη διδασκαλίατου μαθήματος της 
Φυσικής Αγωγής. 

Συγκεκριμένα μαθητής (και στην περίπτωση που είναι 
ανήλικος, ο κηδεμόνας του) ΤΕΕ Μαθητείας Α’ ή ΤΕΕ Β’ Κύ¬ 
κλου, ο οποίος εμποδίζεται για λόγους υγείας, δηλαδή μό¬ 
νιμης ή παροδικής πάθησης, ή ειδικής μειονεξίας, να μετά- 
σχει στο μάθημα της Φυσικής Αγωγής, έχει τη δυνατότητα 
να ζητήσει την εξαίρεσή του από το μάθημα αυτό, με αίτη¬ 
σή του προς το Δ/ντή της Εκπαιδευτικής Μονάδας, η οποία 
θα συνοδεύεται υποχρεωτικά από ιατρική βεβαίωση, όπου 
θα αναφέρονται οι λόγοι εξαίρεσης και η διάρκεια της αι- 
τούμενης απαλλαγής. 

Μαθητές απαλλασσόμενοι από το μάθημα της Φυσικής 
Αγωγής είναι υποχρεωμένοι να είναι παρόντες κατά τη 
διάρκεια της διδασκαλίας. 

Οι ως άνω μη λαμβανόμενες υπόψη απουσίες (πληντης πα- 
ραγρ. η), δεν μπορούν να υπερβούν αθροιστικά για όλο το δι¬ 
δακτικό έτος τις δέκα (10) ημέρες, για τους μαθητές της Α’ 
Τάξης Δυϊκού Συστήματος εκπ/σης (1 ημέρα φοίτηση - 4 ημέ- 
ρεςπρακτική άσκηση) καιτους μαθητέςτου Β’ Κύκλου καιτις 
πέντε (5) ημέρες, για τους μαθητές όλων των Τάξεων των 
ΤΕΕ Μαθητείας Α’ Κύκλου, που η πρακτική τους άσκηση αρ¬ 
χίζει από το πρώτο εξάμηνο της Α’ Τάξης καθώς και για τους 




18272 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μαθητές των Β’ και Γ’ Τάξεων του Δυ'ίκού Συστήματος 
εκπ/σης (1 ημέρα φοίτηση - 4 ημέρες πρακτική άσκηση). 

Σε περίπτωση υπέρβασης (των 10 ή 5 ημερών), οι επιπλέ¬ 
ον απουσίες θα προσμετρώνται ως δικαιολογημένες. 

θ) Απουσίες μαθητών, οι οποίες οφείλονται στην ανάγκη 
μετάγγισης αίματος σε ειδικό Νοσηλευτικό Ίδρυμα, λόγω 
μεσογειακής ή δρεπανοκυτταρικής αναιμίας, δεν προσμε- 
τρώνται. 

ι) Επίσης δεν προσμετρώνται απουσίες μαθητών οφειλό- 
μενες σε θεραπεία σοβαρής ασθένειας, αρχικής ή συνεχι¬ 
ζόμενης, σε χώρες του εξωτερικού. 

Στις περιπτώσεις αυτές δεν υπολογίζονται και οι απου¬ 
σίες τριών (3) ημερών, για τη μετάβαση και επιστροφή, πέ¬ 
ρα απότις απουσίες τις βεβαιούμενες με σχετικά ιατρικά πι¬ 
στοποιητικά. 

κ) Απουσίες μαθητών, που σημειώνονται κατά τις σχολι¬ 
κές εκδηλώσεις (πολιτιστικές, αθλητικές εκδηλώσεις, σχο¬ 
λικές και εθνικές εορτές), ή ημερήσιες εκδρομές και περι¬ 
πάτους προσμετρώνται σε τόσο αριθμό, όσες είναι οι κατά 
τις ημέρες εκείνες προβλεπόμενες διδακτικές ώρες, σύμ¬ 
φωνα με το εβδομαδιαίο ωρολόγιο πρόγραμμα. 

Εξαίρεση επιτρέπεται μόνο στις περιπτώσεις, όπου κατά την 
κρίση του Δ/ντή του ΤΕΕ η συμμετοχή των μαθητών στις ανω¬ 
τέρω εκδηλώσεις καθίσταται έκτων πραγμάτων αδύνατη. 

λ) Απουσίες των μαθητών, οι οποίες οφείλονται σε ασθέ¬ 
νεια, ή άλλους σοβαρούς λόγους μπορούν να δικαιολογη¬ 
θούν με υπεύθυνη δήλωση του κηδεμόνα (στην περίπτωση 
ανήλικου μαθητή) ή του ίδιου του ενήλικου μαθητή, αλλά με 
έγκριση του Δ/ντή του ΤΕΕ, για πέντε (5) το πολύ ημέρες σε 
όλη τη διάρκεια του διδακτικού έτους. 

μ) Απουσίες των μαθητών που αναφέρονται στο άρθρο 7, 
παρ. 7του παρόντος. 

Άρθρο 12 

ΠΡΟΑΓΩΓΙΚΕΣ ΚΑΙ ΑΠΟΛΥΤΗΡΙΕΣ ΕΞΕΤΑΣΕΙΣ 

1. Κατά τη διάρκεια του διδακτικού έτους οι μαθητές του 
Α’ καιΒ’ Κύκλου Σπουδών εξετάζονται στα διδασκόμενα μα¬ 
θήματα ως ακολούθως: 

Α. Πρόχειρη γραπτή εξέταση στο τέλος κάθε ενότητας 
και οπωσδήποτε πριν τη λήξη των μαθημάτων κάθε τετρα- 
μήνου. 

Η εξέταση αυτή συνίσταται σε μία κριτική διαπραγμάτευ¬ 
ση (δοκίμιο), η οποία θα αναφέρεται στην παραπάνω ενό¬ 
τητα του μαθήματος. 

Οι μαθητές θα ενημερώνονται για τις πρόχειρες εξετά¬ 
σεις από το διδάσκοντα, τουλάχιστον τρεις (3) ημέρες πριν 
τη διεξαγωγή τους. 

Β. Πρόχειρη γραπτή ή προφορική εξέταση στο μάθημα 
της ημέρας. 

2. Οι διδάσκοντες υποβάλλουν στη Γραμματεία του ΤΕΕ 
ονομαστική κατάσταση βαθμολογίας μαθητών, (Πέντε ημέ¬ 
ρες πριντη λήξη των μαθημάτωντου κάθετετραμήνου) ,που 
αφορά στον προφορικό βαθμό του μαθητή για το συγκεκρι¬ 
μένο μάθημα. 

Για τη βαθμολογία αυτή θα συνεκτιμάται η ενεργητική συμ¬ 
μετοχή του μαθητή στην καθημερινή εκπαιδευτική διαδικασία 
και η απόδοσή του στις παραπάνω πρόχειρες εξετάσεις. 

Εάν ο μαθητής από υπαιτιότητα του δεν έτυχε βαθμολο¬ 
γίας πρόχειρης γραπτής εξέτασης μέσα στο τετράμηνο και 
η ενεργητική συμμετοχή του είναι μηδενική, τότε ως βαθμο¬ 
λογία του τετραμήνου τούτου λογίζεται η μονάδα. 

Γ. Προαγωγικές ή Απολυτήριες εξετάσεις διενεργούμε- 
νες κατά τις ακόλουθες χρονικές περιόδους, οι οποίες κα¬ 
λούνται εξεταστικές περίοδοι: 


α) Η εξεταστική περίοδος Ιανουάριου, κατά την οποία διε- 
νεργούνται οι προαγωγικές εξετάσεις των τετραμηνιαίων 
μαθημάτων του Α’ Κύκλου Σπουδών και συγκεκριμένα των 
μαθημάτων των ειδικοτήτων, οι οποίες λειτουργούν αυτοτε- 
λώς στον ΟΑΕΔ (π.χ. Σχεδ. Επίπλου, Καλ/κής Επεξεργασίας 
Μαρμάρου), καθώς και οι απολυτήριες εξετάσεις Α’ και Β' 
Κύκλου σπουδών, για όσους μαθητές οφείλουν μαθήματα, 
προκειμένου να λάβουν το Πτυχίο τους. 

Η ως άνω περίοδος αρχίζει πριν από την έναρξη του Β’ τε¬ 
τραμήνου και δύναται να διαρκεί τόσες εργάσιμες ημέρες, 
όσα και τα εξεταζόμενα μαθήματα. 

Κατά την εξεταστική περίοδο του Ιανουάριου οι μαθητές, 
που δεν εξετάζονται σε τετραμηνιαία μαθήματα, συνεχί¬ 
ζουν κανονικά τα μαθήματάτους. 

β) Η εξεταστική περίοδος Ιουνίου, κατά την οποία διενερ- 
γούνται οι προαγωγικές και απολυτήριες εξετάσεις Α’ και Β’ 
Κύκλου Σπουδών, αρχίζει από την πρώτη εργάσιμη ημέρα 
του Ιουνίου καιδύναταιναδιαρκείτόσεςεργάσιμεςημέρες, 
όσα και τα εξεταζόμενα μαθήματα. 

γ) Η εξεταστική περίοδος Σεπτεμβρίου, κατά την οποία 
διενεργούνται οι επαναληπτικές εξετάσεις Α’ και Β’ Κύκλου 
Σπουδών και δύναται να διαρκεί καθ’ όλο το πρώτο 20ήμε- 
ρο του μηνάς Σεπτεμβρίου. 

Δ. Κατά τις γραπτές εξετάσεις οι μαθητές εξετάζονται 
στην ύλη των μαθημάτων, που διδάχτηκαν κατά τη συγκε¬ 
κριμένη χρονική περίοδο. 

Ε. Για τα εργαστηριακά μαθήματα του Α’ Κύκλου Σπου¬ 
δών, όταν αυτά είναι αυτοτελή (μόνον εργαστήριο), διενερ- 
γείται πρακτική εξέταση στα εργαστήρια του ΤΕΕ Μαθητεί¬ 
ας κατά την εξεταστική περίοδο Ιανουάριου, αν το εργα¬ 
στηριακό μάθημα διδάσκεται μόνο κατά το Α’ τετράμηνο 
του έτους και αυτό συμβαίνει στις ειδικότητες, οι οποίες λει¬ 
τουργούν αυτοτελώς στον ΟΑΕΔ. 

Αν το εργαστηριακό μάθημα διδάσκεται στο Β’ τετράμη¬ 
νο ή είναι διάρκειας ενός χρόνου, τότε εξετάζεται κατά την 
εξεταστική περίοδο Ιουνίου. 

Η εξέταση αυτή μπορεί να είναι γραπτή, ή προφορική, ή 
συνδυασμός γραπτής και προφορικής ή κατασκευή δοκιμί¬ 
ου, ανάλογα με τη φύση του εργαστηριακού μαθήματος και 
των δυνατοτήτων, που παρέχει το αντικείμενο αυτού, για 
την ορθότερη αξιολόγηση των γνώσεων των μαθητών. 

Η μορφή της εξέτασης, σύμφωνα με την προηγούμενη 
παράγραφο, καθορίζεται με την εισήγηση του διδάσκοντος 
στο εργαστηριακό μάθημα και με την έγκριση του υπευθύ¬ 
νου του εργαστηρίου και του Διευθυντή του ΤΕΕ. 

Τα εργαστηριακά μαθήματα του Α’ και Β’ Κύκλου Σπου¬ 
δών, ανεξάρτητα από τον τρόπο εξέτασής τους (προφορι¬ 
κά η γραπτά) θεωρούνται γραπτώς εξεταζόμενα. 

ΣΤ. Όταν το εργαστηριακό μάθημα διδάσκεται σαν ενιαίο 
μάθημα με το θεωρητικό μέρος, τότε η εξέταση διενεργείται 
χωριστά στη θεωρία και χωριστά στα εργαστήρια (πρακτική 
εξέταση), κατά τον τρόπο που προαναφέρεται. 

Τελικός βαθμός τετραμήνου ή γραπτών εξετάσεων είναι ο 
μέσος όρος των δύο βαθμολογιών (θεωρίας-εργαστηρίου). 

Τα μαθήματα Φυσική και Χημεία σε όλες τις τάξεις του Α’ 
Κύκλου Σπουδών είναι δύο ανεξάρτητα ξεχωριστά μαθήμα¬ 
τα. 

Τα μαθήματα Φυσική Αγωγή και Εργασιακό Περιβάλλον 
του Α’ Κύκλου Σπουδών είναι μη θεωρητικά και δεν εξετά¬ 
ζονται γραπτά. Βαθμολογία προφορικών βαθμών Α’ και Β’ 
τετραμήνων καταχωρείται. 

Ο τελικός βαθμός αυτών των μαθημάτων προκύπτει από 
το ημιάθροισμα Α’ και Β’ τετραμήνου. 

3. Το πρόγραμμα των εξετάσεων των μαθητών Α’ και Β Κύ¬ 
κλου Σπουδών καταρτίζεται από το Δ/ντή ή Υποδιευθυντή 

του ΤΕΕ και ανακοινώνεται ατούς διδάσκοντες και στους 
μαθητές τρεις (3) ημέρες τουλάχιστον, πριν την ημερομη¬ 
νία έναρξης των εξετάσεων. 

4. Κατάτις γραπτές εξετάσεις δίνονται στους μαθητές εν¬ 
νέα (9) θέματα από κάθε μάθημα, από τα οποία είναι υπο¬ 
χρεωμένοι να απαντήσουν στα έξι (6), εκτός από το μάθημα 
της Ξένης Γλώσσας και του Σχεδίου, στα οποία δίνεται ένα 
(1) μόνο θέμα υποχρεωτικό, καθώς και στο μάθημα των Νέ¬ 
ων Ελληνικών, στο οποίο δίνεται ένα μέρος κειμένου 6 - 8 
στίχων συνοδευόμενο με: α)ερωτήσεις κατανόησης β)ερω- 
τήσεις προσέγγισης της γλώσσας του κειμένου και γ) ερω¬ 
τήσεις ερμηνείας (για λογοτεχνικά κείμενα) ή ασκήσεις πα¬ 
ραγωγής λόγου (έκθεση) με συγκεκριμένο αριθμό λέξεων. 

Στο τρίτο μέρος της εξέτασης μπορεί να ζητηθεί, εκτός 
από την παραγωγή λόγου (έκθεση) και περίληψη του κειμέ¬ 
νου, όταν προσφέρεται το κείμενο. 

Α) Ο τρόπος αξιολόγησης του μαθήματος της Ξένης 
Γλώσσας ορίζεται ως εξής: 

Ο μαθητής υποχρεούται: 

α) Σε απάντηση τεσσάρων ερωτήσεων, με τις οποίες ελέγ¬ 
χεται η κατανόηση του περιεχομένου του εξεταζόμενου κει¬ 
μένου, εκτάσεως 120-150 λέξεων, το οποίο λαμβάνεται από 
τα διδαγμένα στην οικεία τάξη κείμενα και δίνεται στους μα¬ 
θητές πολυγραφημένο ή αναγράφεται στον πίνακα. 

β) Σε απάντηση τεσσάρων παρατηρήσεων, γραμματικών 
και συντακτικών, λαμβανομένων από το εξεταζόμενο κείμε¬ 
νο ή εκτός αυτού. Κάθε παρατήρηση αναφέρεται σε ιδιαί¬ 
τερο γραμματικό ή συντακτικό φαινόμενο, μπορεί να ανα¬ 
λύεται σε 2 - 3 ερωτήσεις και είναι της μορφής: μεταβολή 
χρόνων των ρημάτων, συμπλήρωση υποθετικών λόγων, με¬ 
τατροπή ενεργητικών προτάσεων σε παθητικές, μετατροπή 
ευθέως λόγου σε πλάγιο και αντιστρόφως κ.τ.λ. Πάντοτε τα 
εξεταζόμενα φαινόμενα δίνονται σε άρτιες προτάσεις. 

Οι ερωτήσεις και παρατηρήσεις διανέμονται στους μαθη¬ 
τές πολυγραφημένες ή αναγράφονται στον πίνακα και δια¬ 
τυπώνονται στην εξεταζόμενη ξένη γλώσσα, στην οποία οι 
μαθητές υποχρεώνονται να διατυπώσουν και τις απαντή¬ 
σεις τους. 

γ) Σε σύντομη ανάπτυξη στην ξένη γλώσσα θέματος έκ¬ 
θεσης από τα προβλεπόμενα από το οικείο αναλυτικό πρό¬ 
γραμμα. Η έκθεση βαθμολογείται κυρίως ως προς το γλωσ¬ 
σικό στοιχείο. 

Β) Ο τρόπος αξιολόγησης του μαθήματος των Νέων Ελ¬ 
ληνικών ορίζεται ως εξής: 

1. Κατανόηση κειμένου: 20 μονάδες 

2. Γλώσσα: 20 μονάδες 

3. Περίληψη: 20 μονάδες 

4. Παραγωγή λόγου (έκθεση): 40 μονάδες. 

Όταν δεν απαιτείται η περίληψη κειμένου, οι 20 μονάδες 
κατανέμονται ως εξής: 10 μονάδες στην προσέγγιση της 
γλώσσας του κειμένου και 10 στην παραγωγή λόγου. 

Κατά τη διάρκεια της αξιολόγησης πρέπει να δοθεί προσοχή 
στις οδηγίες γραφής και βαθμολόγησης της περίληψης. 

Για την παραγωγή λόγου (έκθεση) (40 μονάδες) θα γίνεται 
η διόρθωση με τον εξής τρόπο: Περιεχόμενο: 20 μονάδες, 
Έκφραση: 12 μονάδες, Δομή: 8 μονάδες. Θα λαμβάνονται 
υπόψη όλα τα κριτήρια αξιολόγησης ενός γραπτού κειμένου, 
αλλά θα δίνεται ιδιαίτερη προσοχή σε δύο νέα κριτήρια: στην 
καταλληλότητα του ύφους (στην έκφραση) και στην αποτε- 
λεσματικότητατου περιεχομένου, τα οποία είναι ισότιμα μετά 
άλλα κριτήρια αξιολόγησης (ορθογραφία, σύνταξη κλπ.) 

5. Κάθε θέμα από τα εννέα (9) προτεινόμενα μπορεί να εί¬ 
ναι αυτοτελές, ή να περιλαμβάνει μέχρι δύο (2) ερωτήσεις 
από αυτοτελείς ενότητες. 

Κατ’ εξαίρεση η εξέταση του μαθήματος των Μαθηματι- 


κώνπεριλαμβάνειτρεις (3) ασκήσεις, ή προβλήματα απάτην 
διδαχθείσα ύλη, έκτων οποίων οι μαθητές καλούνται να λύ¬ 
σουν τα δύο (2), που βαθμολογούνται ισότιμα. 

6. Τα θέματα των γραπτών εξετάσεων κάθε τμήματος 
προτείνονται από το διδάσκοντα και εγκρίνονται από το 
Δ/ντή του ΤΕΕ. 

7. Κατά τις γραπτές εξετάσεις παρίστανται ο διδάξας το 
μάθημα σαν εξεταστής και ένας τουλάχιστον από τους δι¬ 
δάσκοντες στο ΤΕΕ σαν επιτηρητής. 

Αν ο αριθμός των εξεταζόμενων μαθητών απαιτεί χρησι¬ 
μοποίηση περισσοτέρων αιθουσών, θα χρησιμοποιούνται 
επιτηρητές για κάθε αίθουσα. 

Ευνόητο είναι ότι, όταν ο αριθμός των μαθητών είναι πο¬ 
λύ μικρός, μπορεί να γίνει συνδυασμός εξέτασης δύο (2) 
μαθημάτων ταυτόχρονα στην ίδια αίθουσα. 

Στη περίπτωση, που ο καθηγητής του μαθήματος απου¬ 
σιάζει την ημέρα της εξέτασης, ο Δ/ντήςτου ΤΕΕ αναβάλλει 
την εξέταση σε καθορισμένη ημέρα, ή ορίζει αναπληρωτή 
του από το διδακτικό προσωπικό του ΤΕΕ, που διδάσκει το 
ίδιο ή συναφές μάθημα. 

8. Η γραπτή εξέταση σε κάθε μάθημα διαρκεί δύο (2) ώρες, 
εκτός από το μάθημα του Σχεδίου, του οποίου η εξέταση 
διαρκεί τρεις (3) ώρες, καθώς και της εξέτασης των εργα¬ 
στηριακών μαθημάτων όλωντωνΤάξεωντου Α’ Κύκλου ή του 
Β’ Κύκλου, η οποία διαρκεί τέσσερις (4) ώρες. 

9. Κατά τη διάρκεια των εξετάσεων απαγορεύεται η αντι¬ 
γραφή και η μεταξύ των μαθητών επικοινωνία οποιοσδήπο¬ 
τε μορφής. Στην αντίθετη περίπτωση επιβάλλεται η ποινή 
της ακύρωσης του γραπτού τους στο εξεταζόμενο μάθημα 
από τον επιτηρητή και η βαθμολόγηση αυτού με μονάδα. 

Είναι δυνατή η χρησιμοποίηση βοηθημάτων από τους μα¬ 
θητές, όταν αυτό κρίνεται σκόπιμο από τον καθηγητή του 
μαθήματος. 

10. Τα γραπτά δοκίμια των μαθητών παραλαμβάνονται 
από τον επιτηρητή, ο οποίος, αφού τα μονογράψει στην τε¬ 
λευταία σειρά του γραπτού και διαγράψει τα ενδιάμεσα κε¬ 
νά, τα παραδίδει στον εξεταστή. 

11. Μέσα σε τρεις (3) ημέρες - από τις γραπτές εξετάσεις 
- ο εξεταστής παραδίδει στη Γραμματεία του ΤΕΕ τα γρα¬ 
πτά δοκίμια των μαθητών με ονομαστική κατάσταση βαθ¬ 
μολογίας των εξετασθέντων μαθητών. 

12. Μαθητής, που απουσιάζει αδικαιολόγητα από τις γρα¬ 
πτές εξετάσεις, βαθμολογείται με μονάδα σε όσα μαθήμα¬ 
τα απούσιαζε για τη συγκεκριμένη εξέταση. 

13. Μαθητής, που δικαιολογημένα απούσιασε από τις 
γραπτές εξετάσεις, καλείται από τον Δ/ντή (σε συνεννόηση 
με τον εξεταστή) για εξέταση σε καθορισμένη ημερομηνία 
και ώρα, πριν από την έκδοση των αποτελεσμάτων. 

14. Μαθητής, που δικαιολογημένα (λόγοι ασθένειας αρ- 
μοδίως βεβαιούμενοι) αδυνατεί να συμμετάσχει στις γρα¬ 
πτές εξετάσεις του Ιουνίου, παίρνει μέρος στις επανεξετά¬ 
σεις του Σεπτεμβρίου και μόνο για γραπτή δοκιμασία. 

15. Μαθητής, που δικαιολογημένα αδυνατεί να προσέλθει 
στις επανεξετάσεις του Σεπτεμβρίου, είναι δυνατόν να εξε- 
τασθεί, μετά από Απόφαση του Διοικητή του Ο.Α.Ε.Δ. και 
όχι αργότερα από το τέλος του Οκτωβρίου. 

16. Μαθητής, που προσκομίζει ειδική διαγνωστική έκθεση 
ή βεβαίωση Ιατροπαιδαγωγικής Υπηρεσίας, ότι πάσχει από 
διαταραχή του λόγου (δυσλεξία), απαλλάσσεται από τις 
γραπτές εξετάσεις και εξετάζεται μόνο και πάντα προφορι¬ 
κά, εκτός από το μάθημα του Σχεδίου και τις ασκήσεις των 
Μαθηματικών. 

Η ως άνω βεβαίωση θα ανανεώνεται από τον μαθητή κά¬ 
θε χρόνο και θα κατατίθεται στη Γ ραμματεία της Σχολής, 
μέχρι την έναρξη των μαθημάτων. 

17. Μαθητής, που βεβαιωμένα παρουσιάζει προβλήματα 
διαταραχής στο λόγο (δυσαρθρία, κεκεδισμό κλπ. - όχι δυ¬ 
σλεξία) απαλλάσσεται από τις προφορικές εξετάσεις του 
μαθήματος της Ξένης Γλώσσας και εξετάζεται σ’ αυτό μόνο 
γραπτά. 

Γιατην ως άνω απαλλαγή ο μαθητής, κατά την εισαγωγή 
του στη Σχολή, θα πρέπει να προσκομίσει σχετική βεβαίω¬ 
ση Ιατροπαιδαγωγικού Κέντρου ή Σταθμού. 

18. Μαθητής, που έχει πάρει προαγώγιμο βαθμό σε τε- 
τραμηνιαία μαθήματα (όπου υπάρχουν) και στη συνέχεια 
παραπέμπεται σε ολική κατά Σεπτέμβριο εξέταση, θα κατο¬ 
χυρώνει το βαθμό στα μαθήματα αυτά. 

Άρθρο 13 
ΒΑΘΜΟΛΟΓΙΑ 

1. Η βαθμολογική κλίμακα, με βάση την οποία χαρακτηρίζε¬ 
ται η επίδοση των μαθητών Α’ και Β' Κύκλου Σπουδών, κατά 
τις προφορικές και γραπτές εξετάσεις, ορίζεται ως εξής: 


"ΑΡΙΣΤΟΣ"-"ΑΡΙΣΤΗ" 19 μέχρι 20 

"ΠΟΛΥ ΚΑΛΟΣ"-"ΠΟΛΥ ΚΑΛΗ" 16 μέχρι 18 

"ΚΑΛΟΣ"-"ΚΑΛΗ" 13 μέχρι 15 

"ΣΧΕΔΟΝ ΚΑΛΟΣ"-"ΣΧΕΔΟΝ ΚΑΛΗ" 10 μέχρι 12 
"ΜΕΤΡΙΟΣ"-"ΜΕΤΡΙΑ" 7μέχρι9 

"ΚΑΚΟΣ"-"ΚΑΚΗ" 1 μέχρι 6 


Σαν κατώτατος προαγωγικός βαθμός ορίζεται το δέκα (10). 

2. Ο ειδικός βαθμός ετήσιας επίδοσης κατά μάθημα προ¬ 
κύπτει από το άθροισμα των βαθμών Α’ και Β’ τετραμήνου 
και το διπλάσιο της τελικής γραπτής δοκιμασίας, διαιρού¬ 
μενο δια του τέσσερα (4). 

3. Οι βαθμοί προφορικής και γραπτής εξέτασης δίνονται 
σε ακέραιες μονάδες. Αν κατά την εξαγωγή των μέσων όρων 
(Μ.Ο.) προκύπτει αριθμός μικτός, τότε το κλάσμα λογίζεται 
ως ακέραιη μονάδα, όταν είναι ίσο ή μεγαλύτερο από το ήμι- 
συ της ακέραιης μονάδας, διαφορετικά χάνεται. 

Η αυτή διαδικασία εφαρμόζεται και κατά την εξαγωγή 
αποτελεσμάτων κάθε εξέτασης. 

ΠΑΡΑΔΕΙΓΜΑ 

α) Βαθμός Α’Τετραμήνου 13 
Βαθυός Β’ Τετοαυήνου12 
Άθροισμα Τετραμήνων 25 
Γραπτά: 07X2 = 14 

25 + 14 = 39 : 4 = 10 

ΤΕΛΙΚΟΣ ΒΑΘΜΟΣ ΜΑΘΗΜΑΤΟΣ: 10 
β) Βαθμός Α’Τετραμήνου 13 
Βαθυός Β' Τετοαυήνου13 
Άθροισμα Τετραμήνων 26 
Γραπτά: 06X2 = 12 

26 + 12 = 38:4 = 10 

ΤΕΛΙΚΟΣ ΒΑΘΜΟΣ ΜΑΘΗΜΑΤΟΣ: 10 
γ) Βαθμός Α’Τετραμήνου 09 
Βαθυός Β' Τετοαυήνου10 
Άθροισμα Τετραμήνων 19 
Γοαπτά: 09X2 = 18 
19+18 = 37:4 = 09 

4. Γενικός Βαθμός ετήσιας επίδοσης είναι ο μέσος όρος 
(Μ.Ο.) των Ειδικών βαθμών όλων των μαθημάτων, που δι¬ 
δάχθηκαν στην αντίστοιχη τάξη και εξάγεται σύμφωνα μετά 
προαναφερόμενα. 

5. Εάν ο Γ ενικός Βαθμός είναι αριθμός μικτός, αναγράφε¬ 
ται στους Τίτλους Σπουδών (και στα επίσημα βιβλία) ακρι¬ 
βώς, δηλαδή το ακέραιο και το κλασματικό μέρος. 

6. Τα γραπτά δοκίμια των μαθητών διατηρούνται για ένα 
χρόνο και μετά καταστρέφονται, με ευθύνη του Διευθυντή 
του ΤΕΕ, ή του αναπληρωτή του. 


Άρθρο 14 

ΑΠΟΤΕΛΕΣΜΑΤΑ ΕΠΙΔΟΣΗΣ - ΦΟΙΤΗΣΗΣ 

1. Με βάση τους Ειδικούς βαθμούς σε κάθε μάθημα κα¬ 
θορίζεται ανάλογα η προαγωγή, η απόλυση, η επανεξέτα¬ 
ση, καθώς και η απόρριψη των μαθητών των Α’ και Β’ Κύ¬ 
κλου Σπουδών. 

2. Μαθητής, που παίρνει τουλάχιστον τη βαθμολογική βά¬ 
ση σε όλα τα μαθήματα, προάγεται στην επόμενη Τάξη, ή 
απολύεται, αν είναι μαθητής της Γ’ Τάξης του Α’ Κύκλου ή 
μαθητής του Β’ Κύκλου Σπουδών. 

3. ΣΥΓΚΕΚΡΙΜΕΝΑ Ο ΜΑΘΗΤΗΣ ΠΡΟΑΓΕΤΑΙ, Ή ΑΠΟ¬ 
ΛΥΕΤΑΙ: 

α) Όταν σε κάθε μάθημα λάβει βαθμό τουλάχιστον "σχε¬ 
δόν καλά" 10. 

β) Όταν υστερεί σε ένα (1) έως δύο (2) θεωρητικά μαθή¬ 
ματα, αλλά ο Γενικός Βαθμός όλων των μαθημάτων (και 
εκείνου όπου υστέρησε) είναι τουλάχιστον "σχεδόν καλά" 
10 . 

γ) Όταν υστερεί σε τρία (3) έως τέσσερα (4) θεωρητικά 
μαθήματα και ο Γ ενικός Βαθμός όλων των μαθημάτων, που 
εξετάζονται γραπτά, (και εκείνων όπου υστέρησε) είναι "κα¬ 
λά" 13 πλήρες. 

4. ΜΑΘΗΤΗΣ ΠΑΡΑΠΕΜΠΕΤΑΙ ΣΕ ΕΠΑΝΕΞΕΤΑΣΗ ΤΟ 
ΣΕΠΤΕΜΒΡΙΟ: 

Όταν υστερεί σε δύο (2) έως τέσσερα (4) θεωρητικά μαθή¬ 
ματα -για την Α’ Τάξη του Α’ Κύκλου Σπουδών δυϊκού συστή¬ 
ματος εκπ/σης (1 ημέρα φοίτηση -4 ημέρες πρακτική άσκηση 
και το Β’ Κύκλο Σπουδών - και σε δύο (2) έως τρία (3) θεωρη¬ 
τικά μαθήματα - για την Β’ και Γ’ Τάξη δυϊκού συστήματος 
εκπ/σης (1 ημέρα φοίτηση - 4 ημέρες πρακτική άσκηση) καιτο 
δύίκό σύστημα εκπ/σης καθημερινής φοίτησης και πρακτικής 
άσκησης - και μέχριτου βαθμού οκτώ (8), αλλά ο Γ ενικός Βαθ¬ 
μός όλων των μαθημάτων, που εξετάζονται γραπτά, (και εκεί¬ 
νου όπου υστέρησε) δεν είναι "σχεδόν καλά" 10. 

5. ΜΑΟΗΤΗΣΑΠΟΡΡΙΠΤΕΤΑΙ, όταν δεν υφίστανται οι προϋ¬ 
ποθέσεις των παραγράφων 3 και 4 του παρόντος άρθρου. 

6. Οι επανεξετάσεις του Σεπτεμβρίου γίνονται στα μαθή¬ 
ματα, στα οποία ο μαθητής πήρε κάτω από τη βάση και η 
εξέταση γίνεται προφορικά και γραπτά σε όλη την ύλη, που 
διδάχτηκε κατά το προηγούμενο σχολικό έτος στα μαθήμα¬ 
τα αυτά. 

7. Στις παραπάνω επανεξετάσεις, για να προαχθεί ή να 
απολυθεί ανάλογα ο μαθητής, πρέπει να πάρει τη βάση του¬ 
λάχιστον σε όσα μαθήματα επανεξετάζεται, και αν πάρει κά¬ 
τω από τη βάση σε ένα μάθημα και υφίστανται οι προϋποθέ¬ 
σεις της παραγράφου 3 του άρθρου αυτού, επίσης προάγε- 
ται ή απολύεται, διαφορετικά απορρίπτεται. 

8. ΜαθητήςτηςτελευταίαςΤάξηςτου Α’ Κύκλου και του Β’ 
Κύκλου Σπουδών, που απορρίφθηκε στις εξετάσεις του Ιου¬ 
νίου, έχει τη δυνατότητα να επανεξετάζεται κατά τις επόμε¬ 
νες εξεταστικές περιόδους Ιανουάριου - Σεπτεμβρίου - Ιου¬ 
νίου, σε άλατα μαθήματα που απέτυχε, μέχρι να αποκτήσει 
τον Τίτλο Σπουδών του, με αντίστοιχη κατοχύρωση της βαθ¬ 
μολογίας στα μαθήματα, που παίρνει προαγωγικό βαθμό. 
Και στην προκειμένη περίπτωση ισχύουν οι διατάξεις της πα¬ 
ραγράφου 3 του παρόντος άρθρου. 

9. Μαθητής, που διέκοψε τη φοίτησή του για οποιονδή- 
ποτε λόγο, έχει τη δυνατότητα να επανεγγραφεί, αν δεν έχει 
υπερβεί το 28ο έτος της ηλικίας του, και στην περίπτωση 
που η διακοπή έγινε στην τελευταία Τάξη, έχει τη δυνατό¬ 
τητα επανεγγραφής, αν δεν έχει υπερβεί το 30ο έτος της 
ηλικίας του. 

Για μαθητή του Β’ Κύκλου Σπουδών δεν υπάρχει όριο ηλι¬ 
κίας επανεγγραφής. 

Στην περίπτωση, κατά την οποία ο μαθητής έχει υπερβεί 
τα ως άνω όρια ηλικίας, επανεγγράφεται μόνο μετά από αι¬ 
τιολογημένη Απόφαση Διοικητή. 

10. Οι απορριφθέντες μαθητές Α' και Β’ Κύκλου Σπουδών 
κατά τις εξετάσεις του Ιανουάριου - Ιουνίου, καθώς και κατά 
τις επανεξετάσεις τους έχουν τη δυνατότητα μέσα σε πέντε 
(5) ημέρες από την έκδοση των αποτελεσμάτων να ζητήσουν 
με αίτησή τους την αναθεώρηση των γραπτών τους. 

Η αναθεώρηση των γραπτών γίνεται από τριμελή επιτρο¬ 
πή (με καλυμμένα τα ονοματεπώνυμα των μαθητών), που 
απαρτίζεται από το Δ/ντή του ΤΕΕ σαν Πρόεδρο και δύο μέ¬ 
λη (που ορίζονται από το Δ/ντή), από το διδακτικό προσω¬ 
πικό, που διδάσκει το ίδιο ή συναφές μάθημα. Στην περί¬ 
πτωση αδυναμίας συγκρότησης επιτροπής ή έλλειψης για 
οποιονδήποτε λόγο καθηγητή ειδικότητας, τα γραπτά δοκί¬ 
μια αποστέλλονται "επί αποδείξει" (και μετά από σχετική συ¬ 
νεννόηση) στο πλησιέστερο ΤΕΕ, όπου υπάρχουν καθηγη¬ 
τές ειδικότητας και όπου συγκροτείται από τον εκεί Δ/ντή 
τριμελής επιτροπή, που προβαίνει στην αναβαθμολόγηση 
και στη συνέχεια επιστρέφει τα γραπτά (και το πρακτικό 
εξέτασης) στο ΤΕΕ προέλευσής τους. 

11 .Μαθητής Α’ και Β’ Κύκλου Σπουδών, που απορρίπτεται 
για δεύτερη συνεχή χρονιά, λόγω απουσιών ή λόγω μαθη¬ 
μάτων, (2 χρόνια από απουσίες ή 2 χρόνια από μαθήματα) 
χάνει την ιδιότητα του μαθητή, εκτός αν συντρέχουν σοβα¬ 
ροί λόγοι, οπότε με απόφασή του ο Διοικητής του Ο.Α.Ε.Δ. 
εγκρίνει την επανεγγραφή, ή την επανεξέταση, ή την παρα¬ 
πομπή σε ολική εξέταση του ως άνω μαθητή. 

Άρθρο 15 

ΔΙΑΓΩΓΗ 

1. Η διαγωγή των μαθητών χαρακτηρίζεται ως εξής από 
το Σύλλογο των Διδασκόντων του ΤΕΕ, χαρακτηρισμός ο 
οποίος καταχωρείται στην καρτέλα τους: 

α) "ΚΟΣΜΙΩΤΑΤΗ" 
β) "ΚΟΣΜΙΑ" 
γ) "ΚΑΛΗ" 
δ) "ΚΑΚΗ" 

2. Για το χαρακτηρισμό της διαγωγής εξετάζεται γενικά η 
συμπεριφορά του μαθητή στο ΤΕΕ, στην εργασία του και 
στην κοινωνία, λαμβάνονται υπόψη οι εισηγήσεις των διδα¬ 
σκόντων και του εκπροσώπου του Συλλόγου των μαθητών, 
που συμμετέχει στο Σύλλογο των διδασκόντων. 

3. Στην περίπτωση, που χαρακτηριστεί η διαγωγή μαθητή 
σαν "κακή", υποβάλλεται απόσπασμα πρακτικού της οικείας 
συνεδρίασης του Συλλόγου των Διδασκόντων στην αρμόδια 
Διεύθυνση της Διοίκησης, η οποία εισηγείται στο Διοικητή 
του Ο.Α.Ε.Δ. την οριστική απομάκρυνση του μαθητή από το 
ΤΕΕ ή από άλατα ΤΕΕ του Οργανισμού. 

4. Για κάθε μεταβολή του χαρακτηρισμού της διαγωγής 
απαιτείται απόφαση του Συλλόγου των Διδασκόντων. 

Άρθρο 16 

ΠΕΙΘΑΡΧΙΚΕΣ ΠΟΙΝΕΣ ΚΑΙ ΥΠΟΧΡΕΩΣΕΙΣ ΜΑΘΗΤΩΝ 

1. Στους μαθητές, των οποίων οι πράξεις αντιβαίνουν 
στηνοφειλόμενη συμπεριφορά, επιβάλλονται οι ακόλουθες 
ποινές: 

Α. ΑΠΟ ΤΟ ΔΙΔΑΣΚΟΝΤΑ. 

Αποβολή από την αίθουσα κατά την ώρατης διδασκαλίας. 
Β. ΑΠΟ ΤΟΝ ΥΠΟΔ/ΝΤΗ ΤΟΥ ΤΕΕ 
α) Η παραπάνω ποινή 

β) Αποβολή από το ΤΕΕ, μέχρι δύο (2) ημέρες φοίτησης. 
Γ. ΑΠΟ ΤΟ ΔΙΕΥΘΥΝΤΗ ΤΟΥ ΤΕΕ 
α) Οι παραπάνω ποινές 


β) Αποβολή από το ΤΕΕ, μέχρι τρεις (3) ημέρες φοίτησης. 

Δ. ΑΠΟ ΤΟ ΣΥΛΛΟΓΟ ΔΙΔΑΣΚΟΝΤΩΝ 

α) Αποβολή από το ΤΕΕ, μέχρι πέντε (5) ημέρες φοίτησης. 

β) Εισήγηση στη Διοίκηση για οριστική αποβολή από το 
ΤΕΕ (αλλαγή σχολικού περιβάλλοντος), ή από όλα τα ΤΕΕ 
του Οργανισμού. 

2. Η ποινή της οριστικής αποβολής από το ΤΕΕ (αλλαγή 
σχολικού περιβάλλοντος) ανακοινώνεται και στον εργοδό¬ 
τη του μαθητή. 

3. Οι ποινές αποβολής (και μόνον αυτές), οι οποίες πρέπει 
να είναι αιτιολογημένες, καταχωρούνται στο βιβλίο, που τηρεί 
το ΤΕΕ για το σκοπό αυτό και μπορεί να ανακοινώνονται από 
το Δ/ντή σε όλους τους μαθητές της Μονάδας. 

4. Ποινές, που έχουν επιβληθεί στους μαθητές, λαμβάνο- 
νται υπόψη για το χαρακτηρισμό της διαγωγής τους. 

5. Οι μαθητές ευθύνονται για τις προκαλούμενες από αυ¬ 
τούς ζημιές στα κτίρια του ΤΕΕ και την απώλεια εργαλείων 
και υποχρεώνονται στην άμεση αποκατάσταση των ζημιών 
και αντικατάσταση των εργαλείων. 

6. Οι παραπάνω ποινές ισχύουν και κατά την περίοδο των 
εξετάσεων, με τις προβλεπόμενες συνέπειες. 

Άρθρο 17 
ΣΧΟΛΙΚΟΙ ΤΙΤΛΟΙ 

1. Από το ΤΕΕ χορηγούνται στους μαθητές οι ακόλουθοι 
τίτλοι: 

α) Τίτλος Σπουδών Τομέα και Ειδικότητας (Πτυχίο Α’ και 
Β’ Κύκλου) 

β) Αποδεικτικό Τίτλου Σπουδών 

γ) Πιστοποιητικό Σπουδών 

2. Ο τύπος και το περιεχόμενο των σχολικών τίτλων καθο¬ 
ρίζονται με απόφαση του Διοικητή του Ο.Α.Ε.Δ, εκτός του 
Τίτλου Σπουδών Τομέα και Ειδικότητας, ο τύπος και το πε¬ 
ριεχόμενο του οποίου καθορίζονται με κοινή απόφαση των 
Υπουργών Εργασίας και Εθνικής Παιδείας και Θρησκευμά¬ 
των, μετά από απόφαση του Δ.Σ. του Οργανισμού. 

Άρθρο 18 

ΤΙΜΗΤΙΚΕΣ ΔΙΑΚΡΙΣΕΙΣ 

Στους μαθητές των ΤΕΕ, που διακρίνονται για τη διαγωγή 
και επίδοσή τους στα μαθήματα, είναι δυνατόν να απονέμο- 
νται τιμητικές διακρίσεις. 

Συγκεκριμένα είναι δυνατόν να απονέμονται "Αριστεία 
Προόδου" σε όσους μαθητές τυγχάνουν βαθμού προαγω¬ 
γής και απόλυσης από 18 έως 20 και διαγωγή κοσμιωτάτη, 
καθώς και "βραβεία προόδου" σε όσους μαθητές πρωτεύ- 
σουν στην Τάξη τους, με βαθμό άνω του 18 και διαγωγή κο- 
σμιωτάτη. 

Ο τύπος και το περιεχόμενο των ως άνω Αριστείων καθο¬ 
ρίζονται με απόφαση του Διοικητή του Οργανισμού. 

Άρθρο 19 

ΜΑΘΗΤΙΚΕΣ ΚΟΙΝΟΤΗΤΕΣ 

1. Μετά την έναρξη του σχολικού έτους σε κάθε ΤΕΕ διε- 
νεργούνται αρχαιρεσίες, στις οποίες συμμετέχουν οι μαθη¬ 
τές όλων των Τάξεων του Α’ Κύκλου και του Β’ Κύκλου Σπου¬ 
δών, για την ανάδειξη Διοικητικού Συμβουλίου μαθητών. 

Ο τρόπος και ο χρόνος διεξαγωγής των παραπάνω αρ¬ 
χαιρεσιών καθορίζονται με εγκύκλιο διαταγή της Διοίκησης 
του Οργανισμού. 

2. Το Διοικητικό Συμβούλιο των μαθητών του ΤΕΕ εκπρο¬ 
σωπεί τους μαθητές του έναντι του Δ/ντή της Σχολής, του 
Συλλόγου των Διδασκόντων και της Διοίκησης του Ο.Α.Ε.Δ. 

Άρθρο 20 

ΣΥΛΛΟΓΟΣ ΔΙΔΑΣΚΟΝΤΩΝ 

1. Ο Σύλλογος των Διδασκόντων κάθε ΤΕΕ Α’ και Β’ Κύκλου 
αποτελείται από το σύνολο των Εκπαιδευτικών, που διδά¬ 
σκουν στο ΤΕΕ (τακτικοί, ιδιωτικού δικαίου ή έκτακτοι). 

Όλα τα μέλη μετέχουν ισότιμα και με δικαίωμα ψήφου. 
Επίσης στο Σύλλογο των Διδασκόντων, όταν κρίνονται θέ¬ 
ματα επιβολής κύρωσης σε μαθητή, συμμετέχουν, εκφρά¬ 
ζοντας την άποψή τους και αποχωρώντας πριν την ψηφο¬ 
φορία, και ο Κοινωνικός Λειτουργός, εφόσον υπηρετεί στο 
ΤΕΕ Μαθητείας, ο εκπρόσωπος του Συλλόγου των μαθη¬ 
τών, καθώς και ο Πρόεδρος του Συλλόγου Γονέων και Κη¬ 
δεμόνων, εφόσον υπάρχει. 

2. Στην αρμοδιότητα του Συλλόγου των Διδασκόντων 
ανήκει: 

α) Η λήψη αποφάσεων για μαθητικά θέματα, που προβλέ- 
πονται στον παρόντα Κανονισμό. 

β) Η διατύπωση άποψης για εκπαιδευτικά θέματα, που 
αφορούν στο ΤΕΕ. 

γ) Η εισήγηση σε εξαιρετικές περιπτώσεις προς τη Δ/νση 
Μαθητείας (Α2) για τη δικαιολόγηση απουσιών, που οφεί¬ 
λονται σε σοβαρούς λόγους. 

δ) Κάθε άλλο θέμα, για το οποίο τον εξουσιοδοτεί η Διοί¬ 
κηση του Ο.Α.Ε.Δ. 

3. Πρόεδρος του Συλλόγου των Διδασκόντων είναι ο Δι¬ 
ευθυντής του ΤΕΕ, αναπληρούμενος, σε περίπτωση απου¬ 
σίας ή κωλύματος, από τον αρχαιότερο στο βαθμό Υποδι¬ 
ευθυντή και κωλυομένου ή απουσιάζοντος και αυτού από 
τον αρχαιότερο στο βαθμό Προϊστάμενο Τμήματος Ειδικό¬ 
τητας. 

4. Ο Σύλλογος των Διδασκόντων συνέρχεται σε συνε¬ 
δριάσεις πάντοτε, όχι ενωρίτερα από τις δυο τελευταίες 
ώρες του ημερησίου προγράμματος: 

α) Στο διάστημα από 1-20 Σεπτεμβρίου. 

β) Τακτικά κάθε τετράμηνο. 

γ) Εκτάκτως, όταν κατά την κρίση του Προέδρου παρί- 
σταται ανάγκη (εύρυθμη λειτουργία Σχολείου κτλ), ή όταν 
αυτό ζητηθεί εγγράφως από το 1/3 τουλάχιστον των μελών 
του Συλλόγου των Διδασκόντων. 

Στην ως άνω έγγραφη αίτηση σύγκλισης του Συλλόγου 
αναφέρονται σαφώς οι λόγοι, για τους οποίους ζητείται η 
σύγκλιση αυτή. 

Στην τελευταία ως άνω περίπτωση η συνεδρίαση του 
Συλλόγου πραγματοποιείται μέσα σε οκτώ (8) ημέρες, από 
τότε που ζητήθηκε. 

δ) Για την έκδοση των αποτελεσμάτων φοίτησης και βαθ¬ 
μολογίας. 

5. Ο Σύλλογος συγκαλείται σε συνεδρίαση με έγγραφη 
ανακοίνωση του Προέδρου τρεις (3) τουλάχιστον ημέρες 
ενωρίτερα από την ημέρα συνεδρίασης. 

6. Ο Σύλλογος των Διδασκόντων βρίσκεται σε απαρτία, 
όταν οι παριστάμενοι είναι περισσότεροι από τους απόντες 
στο σύνολο του ΤΕΕ (Α’ και Β’). 

7. Οι αποφάσεις λαμβάνονται κατά πλειοψηφία των πα¬ 
ρόντων, μετά από φανερή ψηφοφορία. 

Σε περίπτωση ισοψηφίας υπερισχύει η ψήφος του Προέ¬ 
δρου, ή του Προεδρεύοντα. 

8. Για τα συζητούμενα θέματα της ημερήσιας διάταξης 
και τις λαμβανόμενες αποφάσεις τηρούνται πρακτικά, με 
μέριμνα του Προέδρου του Συλλόγου. 

Άρθρο 21 

ΔΙΑΚΟΠΕΣ-ΑΡΓΙΕΣ 

1. Στα ΤΕΕ του Οργανισμού δεν διεξάγεται διδασκαλία και 


δεν διενεργούνται εξετάσεις κατά τις ακόλουθες χρονικές 
περιόδους κάθε έτους: 

α) Διακοπές Χριστουγέννων: από 24 Δεκεμβρίου, μέχρι 
και 7 Ιανουάριου. 

β) Διακοπές Πάσχα: από Μεγάλη Δευτέρα, μέχρι και Κυ¬ 
ριακή του Θωμά. 

γ) Θερινές Διακοπές: από 1 Ιουλίου, μέχρι 31 Αυγούστου, 
με επιφύλαξη της παρ. 8 του άρθρου 3. 

2. Κατά τις διακοπές αυτές η γραμματεία κάθε ΤΕΕ λει¬ 
τουργεί κανονικά κατά τις εργάσιμες ημέρες με τους Διοι¬ 
κητικούς υπαλλήλους, που υπηρετούν σε αυτό. 

Κατά τη διάρκεια των θερινών διακοπών ορίζεται μια ημέ¬ 
ρα της εβδομάδας, κατά την οποία ένας από τους υπηρε- 
τούντες Εκπαιδευτικούς στο ΤΕΕ παρίσταται εκ περιτρο¬ 
πής, για την εξυπηρέτηση των κάθε είδους αναγκών. 

Οι ημέρες υποχρεωτικής εκ περιτροπής προσέλευσης 
και οι υπόχρεοι εκπαιδευτικοί ορίζονται από το Δ/ντή του 
ΤΕΕ, πριν από την έναρξη των θερινών διακοπών και ανα¬ 
κοινώνονται σε όλους. 

3. Ως ημέρες αργίας ορίζονται: 
α) Όλες τις Κυριακές 

β) Οι θρησκευτικές Εορτές των Τριών Ιεραρχών, του Αγί¬ 
ου Πνεύματος και του Πολιούχου Αγίου της έδρας του ΤΕΕ, 
σε όσες πόλεις είναι καθιερωμένη τέτοια εορτή. 

γ) Οι Εθνικές επέτειοι της 28ης Οκτωβρίου και της 25ης 
Μαρτίου. 

Κατά την παραμονή των ως άνω Εθνικών Επετείων πραγ¬ 
ματοποιούνται εορταστικές εκδηλώσεις. Αν η παραμονή 
συμπίπτει με ημέρα Σαββάτου, Κυριακής ή αργίας, οι ανω¬ 
τέρω εκδηλώσεις πραγματοποιούνται την προηγουμένη 
της αργίας αυτής, 
δ) Η Καθαρή Δευτέρα 
ε) Η 1η Μάίου 

στ) Η 17η Νοεμβρίου (σχολική εορτή, όχι αργία), κατά την 
οποία πραγματοποιούνται εκδηλώσεις μνήμης. Αν η ημέρα 
αυτή συμπίπτει με ημέρα Σαββάτου, Κυριακής ή αργίας, οι 
ανωτέρω εκδηλώσεις πραγματοποιούνται την προηγουμέ¬ 
νη της αργίας αυτής. 

4. Μαθητές του Καθολικού Δόγματος επιτρέπεται να 
απουσιάζουν από τα μαθήματά τους και κατά τις παρακάτω 
εξαιρεταίες ημέρες και εορτές για τη Δυτική Εκκλησία: 

α) Την Εορτή του Μνηστήρος Ιωσήφ, 
β) Την Εορτή της Αγίας Δωρέας. 

γ) Από την παραμονή, μέχρι και την επομένη του Καθολι¬ 
κού Πάσχα. 

5. Μαθητές της Ισραηλίτικης θρησκείας επιτρέπεται να 
απουσιάζουν από τα μαθήματά τους και κατά τις παρακάτω 
Εβραϊκές θρησκευτικές Εορτές: 

α) Την παραμονή και την πρώτη του Εβραϊκού Έτους, 
β) Την ημέρα της Εξιλέωσης. 

γ) Την παραμονή και την ημέρα του Εβραϊκού Πάσχα. 

6. Μαθητές της Μουσουλμανικής θρησκείας επιτρέπεται 
να απουσιάσουν από τα μαθήματά τους και κατά τις παρα¬ 
κάτω Μουσουλμανικές Εορτές: 

α) Σεκέρ Μπάίράμ και την παραμονή του. 
β) Κουρμπάν Μπάίράν και την παραμονή του. 

Άρθρο 22 

ΤΗΡΟΥΜΕΝΑ ΥΠΗΡΕΣΙΑΚΑ ΒΙΒΛΙΑ ΚΑΙ ΕΝΤΥΠΑ 

Αα. ΒΙΒΛΙΑ ΔΙΟΙΚΗΣΗΣ 

1. Πρωτόκολλο κοινής αλληλογραφίας. 

2. Πρωτόκολλο εμπιστευτικής αλληλογραφίας. 

3. Βιβλίο διεκπεραίωσης εγγράφων. 

4. Βιβλίο απλής αλληλογραφίας. 

5. Βιβλίο συστημένης αλληλογραφίας. 

6. Βιβλίο παρουσίας προσωπικού (Διοικητικού Εκπαιδευ¬ 
τικού). 

7. Βιβλίο αλλαγής ωρών απασχόλησης προσωπικού. 

8. Βιβλίο εξόδου προσωπικού. 

9. Κατάσταση ωραρίου απασχόλησης του προσωπικού 
(Διοικητικού - Εκπαιδευτικού) ανά Ιδνθήμερο. 

β. ΒΙΒΛΙΑ ΚΑΙ ΕΝΤΥΠΑ ΕΚΠΑΙΔΕΥΣΗΣ 

1. Βιβλίο Μητρώου. 

2. Βιβλίο πιστοποιητικών Σπουδών. 

3. Βιβλίο Τίτλων Σπουδών. 

4. Βιβλίο ωριαίας παρουσίας εκπαιδευτικού προσωπικού 
(μόνιμου και έκτακτου). 

5. Βιβλίο συνεδριάσεων Συλλόγου Διδασκόντων. 

6. Βιβλίο διδασκόμενης ύλης. 

7. Βιβλίο ανακοινώσεων Καθηγητών. 

8. Βιβλίο πειθαρχικών ποινών μαθητών. 

9. Βιβλίο σίτισης μαθητών. 

10. Βιβλίο στέγασης μαθητών. 

11. Ατομικό Δελτίο (Καρτέλα μαθητή). 

12. Ετήσιος έλεγχος απουσιών. 

13. Καταστάσεις βαθμολογίας. 

14. Ευρετήριο μαθητών. 

15. Μηνιαία Έκθεση παρακολούθησης εφαρμογής προ¬ 
γράμματος πρακτικής άσκησης. 

16. Συμφωνητικό ΤΕΕ Μαθητείας. 

17. Βεβαίωση Μαθητικής Κατάστασης. 

18. Έντυπα επαλήθευσης Τίτλων. 

19. Αποδεικτικό Σπουδών. 

20. Πιστοποιητικό Σπουδών. 

21. Πιστοποιητικό για στρατολογική χρήση. 

22. Αίτηση υποψήφιου μαθητή. Κωδικός Εντύπου Οδηγού 
Διαχείρισης (Κ.Ε.Ο.Δ.) (Μ.Μ.1). 

23. Δελτίο εγγραφής μαθητή Κ.Ε.Ο.Δ.( Μ.Μ.2). 

24. Συγκεντρωτική κατάσταση μαθητών υποέργου (Μ.Μ. 4). 

25. Ημερήσιο Δελτίο απουσιών Κ.Ε.Ο.Δ. (Μ.Μ 7). 

26. Δελτίο κίνησης μαθητών Κ.Ε.Ο.Δ. (Μ.Μ. 8). 

27. Συγκεντρωτική κατάσταση ωρομισθίων εκπαιδευτι¬ 
κών υποέργου Κ.Ε.Ο.Δ. 

(Μ.Ε. 1). 

28. Κατάσταση επιχειρήσεων για πρακτική άσκηση 
Κ.Ε.Ο.Δ. (Μ.Π. 2). 

29. Συγκεντρωτική κατάσταση εργοδοτών υποέργου 
Κ.Ε.Ο.Δ. (Μ.Π 3). 

30. Δελτίο συμπληρωματικών πληροφοριών Κ.Ε.Ο.Δ. 
(Μ.Π 4). 

31. Μηνιαίο δελτίο απασχόλησης μαθητή Κ.Ε.Ο.Δ. (Μ.Π 5). 

32. Κατάσταση ανθρωποωρών μαθητών πρακτικής άσκη¬ 
σης Κ.Ε.Ο.Δ.(Μ.Π 8) 

33. Συνολικό εβδομαδιαίο ωρολόγιο πρόγραμμα 
Κ.Ε.Ο.Δ.( Μ.Λ2). 

34. Πίνακας στατιστικών στοιχείων μαθητείας Κ.Ε.Ο.Δ. 
(Μ.Λ 3). 

35. Ημερολόγιο εργαστηριακού εξοπλισμού Κ.Ε.Ο.Δ. 
(Μ.Λ 4). 

γ. ΒΙΒΛΙΑ ΚΑΙ ΕΝΤΥΠΑ ΔΙΑΧΕΙΡΙΣΗΣ 

1. Βιβλίο απογραφών εκπαιδευτικής μονάδας. 

2. Βιβλία απογραφών τμημάτων και παραλαβής. 

3. Βιβλίο Ταμείου. 

4. Κατάσταση αποζημίωσης διδακτικού προσωπικού. 

5. Καρτέλες υλικών Αποθήκης. 

6. Καρτέλες τμημάτων Διαχείρισης. 

7. Καρτέλες παραγομένων προϊόντων ή κατασκευών. 

8. Καρτέλες υλικών που τηρούν τα τμήματα. 


9. Μηνιαία κατάσταση ωρών διδασκαλίας ωρομισθίων εκ¬ 
παιδευτικών Κ.Ε.Ο.Δ. (Μ.Ε2-1). 

10. Κατάσταση πληρωμής επιδομάτων μαθητών (στον ερ¬ 
γοδότη) Κ.Ε.Ο.Δ. (Μ.Π 7-1). 

11. Κατάσταση πληρωμής επιδομάτων μαθητών (στους 
μαθητές) Κ.Ε.Ο.Δ. (Μ.Π 7-2). 

12. Διαβιβαστικό πληρωμής επιχειρήσεων Κ.Ε.Ο.Δ. (Μ.Π 

9). 

13. Τριμηνιαίο Δελτίο παρακολούθησης υποέργου 
Κ.Ε.Ο.Δ. (Μ.Λ5). 

14. Μηνιαίο δελτίο δήλωσης δαπανών υποέργου (Μ.Λ 7). 

Β. Ο τύπος και το περιεχόμενο των βιβλίων και εντύπων, 

καθώς και ο τρόπος τήρησής τους καθορίζονται με εγκύ¬ 
κλιο διαταγή της Διοίκησης του Ο.Α.Ε.Δ. 

Γ. Τα ανωτέρω βιβλία, πριν χρησιμοποιηθούν, αριθμού- 
νται κατά σελίδα και θεωρούνται στηντελευταία σελίδα από 
το Δ/ντή του ΤΕΕ. 

Δ. Τα ημερήσια δελτία απουσιών διατηρούνται για ένα 
χρόνο, όπως και ο ετήσιος έλεγχος απουσιών. 

Ε. Η καρτέλα του μαθητή (ατομικό δελτίο) καταστρέφεται 
μετά την αποφοίτηση. 

ΣΤ. ΤαΣυμφωνητικά Μαθητείας καταστρέφονται μετά την 
αποφοίτηση. 

Άρθρο 23 

ΕΚΠΑΙΔΕΥΤΙΚΕΣ ΕΠΙΣΚΕΨΕΙΣ 
ΕΚΠΑΙΔΕΥΤΙΚΕΣ-ΨΥΧΑΓΩΓΙΚΕΣ ΕΚΔΡΟΜΕΣ 

Κατά τη διάρκεια του διδακτικού έτους είναι δυνατό να 
πραγματοποιούνται από τους μαθητές όλων των τάξεων του 
Α’ Κύκλου Σπουδών, αλλά και τους μαθητές του Β’ Κύκλου 
Σπουδών εκπαιδευτικές επισκέψεις αλλά και εκπαιδευτικές- 
ψυχαγωγικές εκδρομές, οι οποίες στοχεύουν ατην ομαλή 
ένταξη των μαθητών στο κοινωνικό σύνολο, με την απόκτηση 
νέων γνώσεων και εμπειριών και την ενίσχυση της προσωπικό¬ 
τητάς τους με πνεύμα ομαδικό και δημιουργικό. 

Για τους παραπάνω λόγους κάθε ΤΕΕ μπορεί να οργανώ¬ 
νει: 

Α. Για την Α’ Τάξη του Δυϊκού συστήματος του Α’ Κύκλου 
Σπουδών (1 ημέρα φοίτηση - 4 ημέρες πρακτική άσκηση), 
μέχρι δύο (2) ανά μήνα (μια ανά 15/θήμερο) και για τις Β’ και 
Γ’ Τάξειςτου Δυϊκού συστήματος (1 ημέρα φοίτηση - 4 ημέ¬ 
ρες πρακτική άσκηση), όλες τις Τάξεις του Δυϊκού συστή¬ 
ματος (Α’ Κύκλος Σπουδών) καθημερινής φοίτησης και 
πρακτικής άσκησης και το Β’ Κύκλο Σπουδών μια (1), ανά 
μήνα, ημερήσιες και αυστηρά εκπαιδευτικού - ενημερωτι¬ 
κού περιεχομένου επισκέψεις, για τις ώρες διάρκειας της 
ημερήσιας φοίτησης των μαθητών, με συγκεκριμένο πρό¬ 
γραμμα, το οποίο θα κοινοποιείται, με ευθύνη του Υποδιευ¬ 
θυντή του ΤΕΕ, στη Διεύθυνση Α2 στο τέλος κάθε διμήνου 
και θα αφορά στις επισκέψεις του επομένου διμήνου, ανά 
Τάξη, Τμήμα και Ειδικότητα. 

Οι ως άνω επισκέψεις θα προγραμματίζονται σε συνερ¬ 
γασία με τους εκπαιδευτικούς της κάθε ειδικότητας και 
τους εκπροσώπους των μαθητών, και το πρόγραμμα θα επι¬ 
κυρώνεται από το Διευθυντή του ΤΕΕ. 

Οι επισκέψεις αυτές είναι αναπόσπαστο μέρος της εκπαι¬ 
δευτικής διαδικασίας και είναι υποχρεωτικές για όλους 
τους μαθητές (χρεώνονται οι ανάλογες απουσίες). 

Γ ια το λόγο αυτό θα πρέπει να γίνεται προσεκτική επιλο¬ 
γή των χώρων, τους οποίους θα επισκεφθούν οι μαθητές, να 
συνδυάζονται με το γνωστικό αντικείμενο της κάθε ειδικό¬ 
τητας (βιομηχανίες, εταιρείες, εργαστήρια, τεχνικά έργα, 
μουσεία, αρχαιολογικοί χώροι, εκθεσιακά κέντρα κ.τ.λ.) και 
να λαμβάνεται μέριμνα, για την κατά το δυνατόν πληρέστε- 

ρη ενημέρωσή τους, με σκοπό την απόκτηση ειδικών και συ¬ 
γκεκριμένων περαιτέρω γνώσεων, συναφών προς την ειδι¬ 
κότητά τους και όχι μόνο. 

Β. Για τις Α’ και Β’ Τάξεις του Α’ Κύκλου Σπουδών μια ημε¬ 
ρήσια εκδρομή (χωρίς διανυκτέρευση) εκπαιδευτικού-ψυχα¬ 
γωγικού χαρακτήρα, οποτεδήποτε μέσα στο διδακτικό έτος. 

Η εκδρομή αυτή θα πραγματοποιείται μόνον εφόσον εξυ¬ 
πηρετεί την επαφή των μαθητών με τόπους, που έχουν ιδι¬ 
αίτερη μορφωτική - πολιτιστική - περιβαλλοντική αξία, όπως 
αρχαιολογικοί, ιστορικοί, οικολογικοί χώροι, χώροι Ολυ¬ 
μπιακής Παιδείας κ.τ.λ. (Σημ: Όταν η εκδρομή έχει περι¬ 
βαλλοντικό χαρακτήρα, συνιστάται ο προγραμματισμός 
δενδροφύτευσης, μετά από συνεννόηση με τις αρμόδιες 
Υπηρεσίες του Υπουργείου Γεωργίας). 

Σε διαφορετική περίπτωση η εκδρομή δεν θα πραγματο¬ 
ποιείται. 

Γ. Γ ια τη Γ’ τάξη του Α’ Κύκλου Σπουδών μια πολυήμερη 
εκδρομή, διάρκειας μέχρι πέντε (5) συνολικά ημερών στο 
εσωτερικό της χώρας, που μπορεί να επιμηκύνεται κατά πέ¬ 
ντε (5) ακόμη ημέρες, εφόσον συμπίπτουν με αργίες, κατά 
το χρονικό διάστημα από 1ης Μαρτίου, μέχρι και 15 ημέρες 
πριν από την λήξη των μαθημάτων. 

Για την εκδρομή αυτή θα πρέπει να γίνεται η κατάλληλη 
προετοιμασία, ώστε να ευαισθητοποιούνται οι μαθητές και 
να αντιλαμβάνονται, ότι εκτός από την απαραίτητη ψυχα¬ 
γωγία, έχουν την ευκαιρία να έλθουν σε επαφή με ιδιαίτε¬ 
ρης αξίας τόπους της πατρίδας μας, να γνωρίσουν την ση¬ 
μερινή πορεία της χώρας μας στην ανάπτυξη και στην πρό¬ 
οδο και γενικότερα να αντιληφθούν τα επιτεύγματα του 
ανθρώπου και ιδιαίτερα του Έλληνα στον προαιώνιο αγώνα 
του, για την κατάκτηση του πολιτισμού. 

Δ. Γ ια τον Β’ Κύκλο Σπουδών μια πολυήμερη εκδρομή 
διάρκειας μέχρι τριών (3) ημερών στο εσωτερικό της χώ¬ 
ρας, που μπορεί να επιμηκύνεται κατά δυο (2) ακόμη ημέ¬ 
ρες, εφόσον συμπίπτουν με αργίες, κατά το χρονικό διά¬ 
στημα από 1ης Μαρτίου, μέχρι και 15 ημέρες πριν από την 
λήξη των μαθημάτων. 

Ο χαρακτήρας της ως άνω εκδρομής είναι επίσης εκπαι¬ 
δευτικός - ψυχαγωγικός. 

Ε. Για την πραγματοποίηση των εκπαιδευτικών εκδρομών 
(ημερήσιων και πολυήμερων) απαιτούνται οι εξής προϋπο¬ 
θέσεις: 

1. Απόφαση του Συλλόγου Διδασκόντων κάθε ΤΕΕ, που 
πρέπει να λαμβάνεται τουλάχιστον 2 μήνες, πριν από την 
πραγματοποίηση των πολυήμερων εκδρομών και 15 τουλάχι¬ 
στον ημέρες, πριν από την πραγματοποίηση των ημερήσιων 
εκδρομών και στην οποία θα ορίζονται απαραιτήτως: 

α) Ο αρχηγός της εκδρομής, που πρέπει να είναι κατά κύ¬ 
ριο λόγο ο Διευθυντής του ΤΕΕ και σε περίπτωση που είναι 
αδύνατη η συμμετοχή του, ο αναπληρωτής του, ή άλλος μό¬ 
νιμος εκπαιδευτικός. 

β) Οι συνοδοί καθηγητές της εκδρομής, που είναι μόνιμοι 
εκπαιδευτικοί και έχουν επιλεγεί μεταξύ των πλέον καταλ¬ 
λήλων και πεπειραμένων, προκειμένου να διαθέτουν την 
ικανότητα αντιμετώπισης διαφόρων περιστατικών και τυ¬ 
χόν προβλημάτων. 

γ) Η ημερομηνία αναχώρησης και επιστροφής. 

δ) Ο τόπος, όπου θα πραγματοποιηθεί η εκδρομή. 

ε) Κάθε λεπτομέρεια προγραμματισμού της εκδρομής, 
ώστε να επιτυγχάνεται τόσο ο σκοπός της, που είναι κατά 
κύριο λόγο εκπαιδευτικός και μορφωτικός, όσο και η ασφα¬ 
λής διακίνηση των μαθητών. 

2. Συμμετοχή στην εκδρομή των 3/4 του αριθμού των μα¬ 
θητών της τάξης ή του σχολείου. 

Ειδικά για τις πολυήμερες εκδρομές των μαθητών της Γ’ 


Τάξης και του Β' Κύκλου απαιτείταιη συμμετοχή των3/4των 
μαθητών του τμήματος ή της ειδικότητας, αντίστοιχα. 

3. Υποβολή στο Διευθυντή του ΤΕΕ ενυπόγραφων σημει¬ 
ωμάτων από τους κηδεμόνες των μαθητών, μέσα σε οριζό¬ 
μενη ημερομηνία, στα οποία να φαίνεται, ότι εγκρίνουν τη 
συμμετοχή των παιδιώντους στην εκδρομή. 

Γ ια τους ενήλικους μαθητές δεν απαιτείται εγκριτικό ση¬ 
μείωμα από τους κηδεμόνες τους, αλλά κατατίθεται σημεί¬ 
ωμα, για τη συμμετοχή τους στην εκδρομή, υπογεγραμμέ¬ 
νο από τους ίδιους. 

Ο Διευθυντής του ΤΕΕ, μετά την ολοκλήρωση της παρα¬ 
πάνω διαδικασίας, υποβάλλει αναφορά στην αρμόδια Περι¬ 
φερειακή Διεύθυνση, η οποία θα συνοδεύεται από το σχετι¬ 
κό πρακτικό του Συλλόγου Διδασκόντων και το αναλυτικό 
πρόγραμμα της εκδρομής, προκειμένου να εξασφαλίσει 
την έγκριση πραγματοποίησης της εκδρομής. 

Με απόφαση του συλλόγου των Διδασκόντων του ΤΕΕ εί¬ 
ναι δυνατή η πραγματοποίηση της εκδρομής σε άλλη ημε¬ 
ρομηνία, εφ’ όσον υπάρχουν σοβαροί λόγοι, που δικαιολο¬ 
γούν αλλαγή της ημερομηνίας πραγματοποίησής της. 

Στην περίπτωση αυτή ενημερώνεται και το αρμόδιο για 
έγκριση όργανο. 

Η πραγματοποίηση εκδρομών δεν είναι υποχρεωτική, ού¬ 
τε για τους καθηγητές, ούτε για τους μαθητές, και δεν πρέ¬ 
πει να αναλαμβάνεται καμία δέσμευση σε ό,τι αφορά μι¬ 
σθώσεις λεωφορείων κλπ., πριν από την τελική έγκριση της 
εκδρομής. 

Κρίνεται όμως σκόπιμο κάθε σχολείο να καταβάλει κάθε 
σχετική προσπάθεια, για την πραγματοποίηση των εκδρο¬ 
μών, ιδιαίτερα όταν τις επιβάλλουν εκπαιδευτικοί λόγοι και 
με αυτές προάγεταιτο γενικό έργο του σχολείου. 

Κατά τις επισκέψεις σε ιστορικούς - αρχαιολογικούς χώ¬ 
ρους ή ξενάγηση των μαθητών θα πραγματοποιείται από 
τους συνοδούς καθηγητές, ή από ξεναγούς που τυχόν βρί¬ 
σκονται στο χώρο, που πραγματοποιείται η εκδρομή. 

Στις περιπτώσεις αυτές, αλλά και σε όλες τις εκδηλώσεις 
κατά τη διάρκεια της εκδρομής, οι μαθητές θα πρέπει να συ- 
μπεριφέρονται με τρόπο που να μην εκθέτει τους ίδιους σε 
κίνδυνο, αλλά και να μην δημιουργείται πρόβλημα στο πε¬ 
ριβάλλον. 

Γ ια την εφαρμογή του προγράμματος της εκδρομής, 
όπως καταρτίσθηκε από το Σύλλογο των Διδασκόντων, κα¬ 
θώς και για την αντιμετώπιση κάθε προβλήματος, που θα 
προκύψει από την αναχώρηση μέχρι και την επιστροφή των 
μαθητών, υπεύθυνος είναι ο αρχηγός και οι συνοδοί εκπαι¬ 
δευτικοί. 

Οι απαραίτητες συμφωνίες για λεωφορεία, ξενοδοχεία, 
ασφάλιση εκδρομέων κτλ κλείνονται και υπογράφονται από 
επιτροπή αποτελούμενη από εκπροσώπους του Συλλόγου 
Διδασκόντων, των Συμβουλίων των μαθητικών κοινοτήτων 
που θα λάβουν μέρος στην εκδρομή, το Διευθυντή του ΤΕΕ 
και ένα εκπρόσωπο του συλλόγου Γονέων και Κηδεμόνων, 
εφόσον λειτουργεί τέτοιος σύλλογος. 

Γιατην επιλογή του πρακτορείου ταξιδιών, με το οποίο θα 
πραγματοποιηθεί η εκδρομή απαιτούνται περισσότερες 
από μια προσφορές, όπου αυτό είναι δυνατό. 

Οποιαδήποτε άλλη λεπτομέρεια μπορεί να ρυθμίζεται με 
σχετική εγκύκλιο της Δ/νσης Α2. 

Άρθρο 24 

ΠΟΛΙΤΙΣΤΙΚΕΣ ΕΚΔΗΛΩΣΕΙΣ 

Α. Κατά τη διάρκεια του διδακτικού έτους και συγκεκριμέ¬ 
να στα πλαίσια του μαθήματος "πολιτιστικών εκδηλώσεων" 
που προβλέπεται, ως ένα δίωρο την εβδομάδα, στηνΑ’ Τάξη 

του Δυϊκού Συστήματος (1 ημέρα φοίτηση - 4 ημέρες πρα¬ 
κτική άσκηση), καθώς και σε όλες τις Τάξεις του Δυϊκού Συ¬ 
στήματος καθημερινής φοίτησης και πρακτικής άσκησης, 
πραγματοποιούνται πολιτιστικές ή αθλητικές εκδηλώσεις, 
με απολύτως παιδευτικό χαρακτήρα, με περιεχόμενο πολιτι¬ 
στικό, κοινωνικό, περιβαλλοντικής εκπαίδευσης, Αγωγής 
Υγείας, Αγωγής του Καταναλωτή, Επαγγελματικού προσα¬ 
νατολισμού, Αγωγής Σταδιοδρομίας, Ολυμπιακής Παιδείας, 
γενικού ενδιαφέροντος κ.τ.λ.) 

Η παρουσία των μαθητών στις πολιτιστικές εκδηλώσεις εί¬ 
ναι υποχρεωτική, καθόσον αυτές αποτελούν αναπόσπαστο 
μέρος της εκπαίδευσής τους, παράλληλα με την εκμάθηση 
της τέχνης τους (χρεώνονται οι ανάλογες απουσίες). 

Β. Επίσης πολιτιστικές εκδηλώσεις (εορτές, θεατρικές 
παραστάσεις, εκθέσεις δοκιμίων ή καλλιτεχνικών δημιουρ¬ 
γημάτων, ομιλίες, χορωδίες, μουσικά προγράμματα, αθλη¬ 
τικοί αγώνες κ.τ.λ.), που αφορούν όλο το Σχολείο, μπορούν 
να διοργανώνονται επιπλέον και κατά τις ημέρες των Εθνι¬ 
κών Επετείων, των εορτών των Χριστουγέννων, των Από- 
κρεω και της Καθαρής Δευτέρας, της Π ρωτομαγιάς, της λή¬ 
ξης των μαθημάτων κ.τ.λ. 

Οι ως άνω εκδηλώσεις μπορούν να αποτελέσουν κίνητρο 
και πυρήνα δραστηριοποίησης όλων των μαθητών, καθώς 
και ανάδειξης των ιδιαιτέρων ικανοτήτων του καθενός, ενι- 
σχύοντάς τους με αυτοεκτίμηση, αισιοδοξία, πνεύμα ευγε- 
νούς άμιλλας, δημιουργίας και συνεργασίας, προς επίτευ¬ 
ξη κοινού και υψηλού στόχου. 

Επίσης μπορούν να οργανώνονται, στο τέλος του διδα¬ 
κτικού έτους, μεταξύ των σχολείωντης αυτής Περιφέρειας, 
πολιτιστικοί αγώνες, πολιτιστικά διήμερα, τριήμερα κ.τ.λ., 
όπου θα προβάλλεται στην τοπική κοινωνία το έργο του κά¬ 
θε ΤΕΕ χωριστά, αλλά και γενικότερα το ιδιαίτερο έργο του 
ΟΑΕΔ, στον ευαίσθητο Τομέα της παροχής σε νέους Τεχνι¬ 
κής και Επαγγελματικής Εκπαίδευσης. 

Οι ως άνω πολιτιστικές εκδηλώσεις είναι δυνατόν επίσης 
να συμπίπτουν με την καθιερωμένη πλέον "Ημέρα Ενημέ¬ 
ρωσης Κοινού", ώστε με την ευκαιρία της παρακολούθησης 
από το κοινό του προγράμματος των εκδηλώσεων, να γίνε¬ 
ται και η σχετική ενημέρωση, για το έργο της Εκπαιδευτικής 
Μονάδας. 

ΚΕΦΑΛΑΙΟ Γ’ 

ΠΡΑΚΤΙΚΗ ΕΞΑΣΚΗΣΗ ΜΑΘΗΤΩΝ ΤΕΕ ΜΑΘΗΤΕΙΑΣ 
Α’ ΚΥΚΛΟΥ 

Άρθρο 25 

ΕΞΑΜΗΝΑ ΠΡΑΚΤΙΚΗΣ ΑΣΚΗΣΗΣ 

1. Η πρακτική άσκηση των μαθητών των ΤΕΕ Μαθητείας 
Α’ Κύκλου γίνεται σε επιχειρήσεις του Δημόσιου ή Ιδιωτικού 
Τομέα, σε αντίστοιχες εργασίες με την ειδικότητά τους, βά¬ 
σει προγράμματος και είναι μέχρι 6 ημερολογιακά εξάμηνα. 

Σε ορισμένες ειδικότητες, για τις οποίες συντρέχουν ειδι¬ 
κοί λόγοι, που εξαρτώνται από την αγορά εργασίας, είναι δυ¬ 
νατόν να μειώνεται ο χρόνος της πρακτικής εξάσκησης. 

2. Τα εξάμηνα αυτά καλούνται ΕΞΑΜΗΝΑ ΠΡΑΚΤΙΚΗΣ 
ΑΣΚΗΣΗΣ και διακρίνονται σε Ιο, 2ο, 3ο, 4ο, 5ο και 6ο. 

3. Το τελευταίο εξάμηνο πρακτικής άσκησης λήγει συγ¬ 
χρόνως με την ολοκλήρωση της θεωρητικής κατάρτισης 
των μαθητών. 

4. Για όλους τους μαθητές το πρώτο δίμηνο πρακτικής 
άσκησης είναι δοκιμαστικό. Κατά τη διάρκεια αυτού είναι 
δυνατό να γίνει από τους συμβαλλόμενους ακύρωση του 
Συμφωνητικού Μαθητείας, στο οποίο αναφέρεταιτο άρθρο 
30 του παρόντος. 

Η ακύρωση αυτή αναγγέλλεται, με τη μέριμνα των συμ- 


βαλλομένων εργοδοτών, στο ΤΕΕ Μαθητείας που φοιτά ο 
μαθητής ή σε όποια Υπηρεσία ορίζει η σχετική Απόφαση 
του Διοικητή του Οργανισμού, που αφορά στην εκχώρηση 
αρμοδιοτήτων. 

Μετά τη συμπλήρωση της δοκιμαστικής περιόδου το Συμ¬ 
φωνητικό Μαθητείας καθίσταται οριστικό και δεν είναι δυ¬ 
νατό να ακυρωθεί, παρά μόνο για δικαιολογημένη και σο¬ 
βαρή αιτία και μετά από προηγούμενη έγκριση του ΤΕΕ Μα¬ 
θητείας ή της Υπηρεσίας του Οργανισμού, που έχει οριστεί 
με σχετική Απόφαση του Διοικητή και αφορά στην εκχώρη¬ 
ση αρμοδιοτήτων. 

Άρθρο 26 

ΠΡΟΓΡΑΜΜΑΤΑ ΠΡΑΚΤΙΚΗΣ ΑΣΚΗΣΗΣ 

Ειδικά προγράμματα πρακτικής άσκησης των μαθητών 
στους τόπους εργασίας καταρτίζονται από τον Οργανισμό 
Απασχόλησης Εργατικού Δυναμικού. 

Με τα προγράμματα αυτά καθορίζεται και ο κύκλος των 
εργασιών μαθήτευσης, καθώς και ο χρόνος της απασχόλη¬ 
σης των μαθητών. 

Οι μαθητές είναι υποχρεωμένοι να παρακολουθούν τα 
προγράμματα πρακτικής εξάσκησης, καθόσον μαθητής 
που συστηματικά και αδικαιολόγητα απουσιάζει από την 
πρακτική του άσκηση και εφόσον οι απουσίες του υπερβαί- 
νουντο 1/6 των εργασίμων ημερών του εξαμήνου Μαθητεί¬ 
ας, χάνει την ιδιότητα του μαθητή των ΤΕΕ Μαθητείας, με 
απόφαση του Διοικητή και μετά από εισήγηση του Συλλό¬ 
γου Διδασκόντων. 

Μαθητής, ο οποίος έχει τοποθετηθεί σε εργασία από τη 
Δ/νση Μαθητείας ή από το ΤΕΕ Μαθητείας και στη συνέχεια 
με υπαιτιότητά του και χωρίς τη συναίνεση του ΤΕΕ Μαθη¬ 
τείας χάσει αυτή τη θέση, δεν έχει δικαίωμα απαίτησης επα¬ 
νατοποθέτησης, αλλά είναι υποχρεωμένος να αναζητήσει 
μόνος του εργασία. 

Άρθρο 27 

ΥΠΟΧΡΕΩΣΕΙΣ ΕΠΙΧΕΙΡΗΣΕΩΝ 

Η επιχείρηση που απασχολεί μαθητές είναι υποχρεωμέ¬ 
νη: 

α) Να υπογράφει το Συμφωνητικό Μαθητείας. 

β) Να εφαρμόζειτο ειδικό πρόγραμμα εξάσκησης των μα¬ 
θητών. 

γ) Να συμπληρώνει το "Βιβλιάριο Καριέρας"του μαθητή. 

δ) Να διαθέτει για την απαιτούμενη από το πρόγραμμα 
χρονική διάρκεια το απαραίτητο προσωπικό και τις κατάλ¬ 
ληλες εγκαταστάσεις για την εφαρμογή του προγράμμα¬ 
τος άσκησης. 

ε) Να δέχεται το εποπτικό προσωπικό των ΤΕΕ Μαθητεί¬ 
ας, για τον έλεγχο της εφαρμογής του προγράμματος και 
να συνεργάζεται με αυτό, για τη βελτίωση της πρακτικής 
άσκησης, καθώς και για την κρίση της απόδοσης των πρα¬ 
κτικά ασκουμένων σε αυτή μαθητών. 

στ) Να τηρεί τους αυστηρότερους όρους ασφάλειας και 
προστασίας των μαθητών, που προβλέπονται από τις κείμε¬ 
νες διατάξεις, για την ασφάλεια των εργαζομένων, χωρίς να 
απαιτείται η έκδοση βιβλιαρίου ανηλίκων του Ν. 1837/89. 

ζ) Να ακυρώσειτο Συμφωνητικό Μαθητείας, αν ο μαθητής 
διακόψειτη φοίτησή του στο ΤΕΕ Μαθητείας. 

Άρθρο 28 

ΑΠΟΔΟΧΕΣ ΜΑΘΗΤΩΝ 

Οι αποδοχές των μαθητών καθορίζονται για κάθε εξάμη¬ 
νο πρακτικής άσκησης με κοινή Απόφαση Υπουργών Εργα- 

σίας και Εθνικής Παιδείας και Θρησκευμάτων, που εκδίδε- 
ται σύμφωνα μετιςδιατάξειςτου άρθρου 14τουΝ. 1346/83. 

Άρθρο 29 

ΜΙΣΘΟΛΟΓΙΚΗ ΠΡΟΑΓΩΓΗ 

Α. Η μισθολογική προαγωγή του μαθητή γίνεται αυτοδί¬ 
καια με την έναρξη του κάθε εξαμήνου πρακτικής άσκησης 

Η προαγωγή στο 2ο, 3ο, 4ο, 5ο και 6ο εξάμηνο πρακτικής 
εξάσκησης (αλλαγή εξαμήνων 1η Ιουλίου και 1η Φεβρουά¬ 
ριου) γίνεται αυτοδίκαια στην πρώτη τακτή ημερομηνία 
έναρξης του εξαμήνου, ανεξάρτητα από την ημερομηνία 
τοποθέτησης του μαθητή στην επιχείρηση. 

Β. Μαθητές απορριπτόμενοι στο ΤΕΕ Μαθητείας, είτε από 
μαθήματα, είτε από απουσίες παραμένουν στάσιμοι στο 
ίδιο εξάμηνο πρακτικής εξάσκησης, στο οποίο βρίσκονταν 
κατά το χρόνο της απόρριψής τους και δεν προάγονται μι- 
σθολογικά, διατηρούν δε τις αποδοχές, οι οποίες ανταπο- 
κρίνονται σε αυτό, μέχρι την προαγωγή τους. 

Στην περίπτωση αυτή παρατείνεται αυτοδίκαια ο χρόνος 
του Συμφωνητικού Μαθητείας. Η παράταση αυτή δεν μπο¬ 
ρεί να είναι περισσότερη από δύο (2) εξάμηνα. 

Γ. Μαθητές απορριπτόμενοι στο ΤΕΕ Μαθητείας από 
απουσίες, (έκτων οποίων οι περισσότερες είναι αδικαιολό¬ 
γητες), υφίοτανται την άμεση καταγγελία του Συμφωνητι¬ 
κού Μαθητείας, παραμένουν στάσιμοι στο ίδιο εξάμηνο 
πρακτικής άσκησης, στο οποίο βρίσκονταν κατά το χρόνο 
της απόρριψης και είναι υποχρεωμένοι να αναζητήσουν μό¬ 
νοι τους εργασία. 

Άρθρο 30 

ΣΥΜΦΩΝΗΤΙΚΟ ΜΑΘΗΤΕΙΑΣ 

Ο μαθητής ή ο κηδεμόνας του, (σε περίπτωση που είναι 
ανήλικος), υπογράφει με τον εργοδότη ή τον εκπρόσωπο 
του, αμέσως μόλις προσληφθεί, Συμφωνητικό Μαθητείας 
σε έντυπο, που χορηγείται από το ΤΕΕ Μαθητείας και το 
οποίο επικυρώνεται υπογραφόμενο από το Δ/ντή του Τ.Ε.Ε. 

Ο τύπος και το περιεχόμενο του Συμφωνητικού Μαθητεί¬ 
ας καθορίζονται με απόφαση του Διοικητή του Ο.Α.Ε.Δ. και 
σε αυτό αναφέρεται κυρίως ο χρόνος έναρξης και λήξης 
της πρακτικής εξάσκησης του μαθητή και οι υποχρεώσεις 
της επιχείρησης, που απορρέουν από την εφαρμογή του 
προγράμματος Μαθητείας. 

Το Συμφωνητικό αυτό συντάσσεται σε τρία αντίγραφα και 
παίρνουν από ένα οι κατωτέρω: 

α) Ο μαθητής, ή ο γονέας, ή ο κηδεμόνας. 

β) Ο εργοδότης 

γ) Το ΤΕΕ Μαθητείας. 

Άρθρο 31 

ΑΔΕΙΕΣ ΜΑΘΗΤΩΝ 

Οι μαθητές δικαιούνται τις κανονικές άδειες των μισθω¬ 
τών και τις άδειες για τη συμμετοχή τους στις εξετάσεις, 
που προβλέπονται από τις ισχύουσες διατάξεις. 

Άρθρο 32 

ΠΑΡΑΚΟΛΟΥΘΗΣΗ ΕΦΑΡΜΟΓΗΣ ΠΡΟΓΡΑΜΜΑΤΟΣ 
ΠΡΑΚΤΙΚΗΣ ΑΣΚΗΣΗΣ 

Την εποπτεία για την εφαρμογή του προγράμματος πρα¬ 
κτικής άσκησης στους τόπους εργασίας των μαθητών ασκεί 
ο Οργανισμός Απασχόλησης Εργατικού Δυναμικού με τους 
Εκπαιδευτικούς των ΤΕΕ. 

Έργο των Εκπαιδευτικών στην προκειμένη περίπτωση είναι: 

α) Να παρακολουθούν την ακριβή εφαρμογή των προ¬ 


γραμμάτων πρακτικής άσκησης στις επιχειρήσεις, στις 
οποίες είναι τοποθετημένοι μαθητές των ΤΕΕ Μαθητείας 
και να υποβάλουν σχετικές εκθέσεις. 

β) Να επιλαμβάνονται, προκειμένου να επιλυθούν οι τυ¬ 
χόν διαφορές μεταξύ μαθητών και εργοδοτών. 

γ) Να συνεργάζονται μετους εποπτεύοντεςτους μαθητές 
σε κάθε επιχείρηση, αλλά και με τη Δ/νση του ΤΕΕ, προκει¬ 
μένου να εξασφαλιστούν οι καλύτερες δυνατές προϋποθέ¬ 
σεις πρακτικής και θεωρητικής κατάρτισης. 

ΚΕΦΑΛΑΙΟ Δ’ 

Άρθρο 33 

ΚΑΘΗΚΟΝΤΑ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 
ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΔΙΕΥΘΥΝΤΗ ΤΕΕ 

Τα καθήκοντα και οι αρμοδιότητες του Διευθυντή ΤΕΕ κα¬ 
θορίζονται ως εξής: 

1. Προΐσταται του ΤΕΕ, συντονίζει το έργο των Υποδιευ¬ 
θυντών και των Προϊσταμένων τμημάτων των ειδικοτήτων, 
καθώς και ολοκλήρου του προσωπικού και φροντίζει γενικά 
για την ομαλή λειτουργία του Σχολείου και το συντονισμό 
της σχολικής ζωής. 

- Φέρει προσωπική ευθύνη για τη φύλαξη της σφραγίδας 
της Υπηρεσίας. 

2. Είναι υπεύθυνος για την κανονική λειτουργία του ΤΕΕ, 
στο οποίο προΐσταται και παραμένει σ’ αυτό, προσφέρο- 
ντας τις υπηρεσίες του και εξαντλώντας το υποχρεωτικό 
ωράριό του, σύμφωνα με τις κείμενες διατάξεις. 

3. Αναθέτει, ελέγχει και εγκρίνει την κατανομή οτο εκπαι¬ 
δευτικό προσωπικό των διδασκομένων μαθημάτων (ωρολό¬ 
γιο πρόγραμμα) και τις άλλες υπηρεσιακές δραστηριότη¬ 
τες, ανάλογα με το πρόγραμμα και την ειδικότητα του κα- 
θενός, σε συνεργασία με τους προϊσταμένους των 
τμημάτων ειδικοτήτων. 

- Επίσης κατανέμει στο υπόλοιπο προσωπικό τα καθήκο¬ 
ντα και τις αρμοδιότητές του, ανάλογα με τις υπηρεσιακές 
ανάγκες. 

- Εάν υπάρχει έλλειψη διοικητικού προσωπικού, κατανέ¬ 
μει ή αναθέτει και την γραφική εργασία (γραμματεία και δια¬ 
χείριση) στο εκπαιδευτικό προσωπικό. 

4. Εισηγείται στην προϊσταμένη του αρχή τις ανάγκες στε- 
λέχωσης του ΤΕΕ με το πόσης φύσεως προσωπικό. 

5. Ρυθμίζει τη χρησιμοποίηση των χώρων, που υπάρχουν 
και μεριμνά για την ασφάλεια των κτιριακών και λοιπών 
εγκαταστάσεων του ΤΕΕ. 

6. Είναι υπεύθυνος για την πιστή και ορθή τήρηση των 
προβλεπομένων βιβλίων. 

7. Ανακοινώνει στο προσωπικό τις διάφορες διατάξεις 
(Νόμους, Διατάγματα, Αποφάσεις και Εγκυκλίους της Διοί¬ 
κησης) και είναι υπεύθυνος για την πιστή εφαρμογή τους. 
Οι παραπάνω διατάξεις συγκεντρώνονται σε ειδικό φάκελο, 
ο οποίος είναι πάντα στη διάθεση του προσωπικού. 

8. Κάθε τετράμηνο συγκαλεί σε συνεδρίαση το Σύλλογο 
καθηγητών τακτικά και έκτακτα, όταν προκύψει ανάγκη, 
προεδρεύει στη συνεδρίαση και εισηγείται τα θέματα της 
ημερήσιας διάταξης. 

9. Λαμβάνει γνώση της εισερχόμενης αλληλογραφίας 
και μεριμνά για την καλύτερη, κατά το δυνατό, διεκπεραί¬ 
ωσή της. Υπογράφει την εξερχόμενη αλληλογραφία, τους 
Τίτλους Σπουδών και απευθύνεται με έγγραφο στις προϊ¬ 
στάμενες αρχές και σε τρίτους, σύμφωνα με τις κείμενες 
διατάξεις. 

Επίσης τηρείτο εμπιστευτικό πρωτόκολλο. 

10. Παρακολουθεί και ελέγχει τους εκπαιδευτικούς για 
την κανονική άσκηση των καθηκόντων τους, την πιστή τή- 

ρηση ωραρίου, την εφαρμογή κατάλληλων μεθόδων διδα¬ 
σκαλίας, την αξιολόγηση και απόδοση των μαθητών. 

11. Καλεί τους γονείς και κηδεμόνες των ανηλίκων μαθη¬ 
τών σε συγκεντρώσεις καιτους ενημερώνει για την πρόοδο, 
την κανονική φοίτηση και διαγωγή των μαθητών. Η ίδια ενη¬ 
μέρωση γίνεται και στους ενήλικους μαθητές. 

12. Υποβάλλει στην αρμόδια Υπηρεσία προτάσεις για την 
προμήθεια του απαραίτητου εξοπλισμού, για την κάλυψη 
των αναγκών του ΤΕΕ, όπως και τον προϋπολογισμό του 
επόμενου σχολικού έτους. 

13. Κατανέμει στα επί μέρους τμήματα του ΤΕΕ τα πόσης 
φύσεως είδη εξοπλισμού και υλικά, ανάλογα με τις ανάγκες 
τους, σε συνεργασία με τους προϊσταμένους αυτών. 

14. Αναλαμβάνει τη λύση κάθε προβλήματος που εμφανί¬ 
ζεται στο ΤΕΕ, στο οποίο προΐσταται και προβαίνει στις 
ενέργειες που ενδείκνυνται. 

15. Ενημερώνει την προϊσταμένη του Υπηρεσία για κάθε 
θέμα με ιδιαίτερη σημασία, ζητώνταςτις ανάλογες οδηγίες. 

16. Μεριμνά για τη διαχείριση της εκάστοτε διατιθέμενης 
στο ΤΕΕ παγίας προκαταβολής. 

17. Μεριμνά για την προαγωγή και ανάπτυξη των δημο¬ 
σίων σχέσεων του ΤΕΕ, για την προβολή του έργου του. 

18. Μεριμνά για την εφαρμογή του προγράμματος πρα¬ 
κτικής άσκησης των μαθητών (Α’ Κύκλου) στουςτόπους ερ¬ 
γασίας, σε συνεργασία με τους προϊσταμένους τμημάτων 
και εργαστηρίων και λοιπούς εκπαιδευτικούς. 

19. Είναι υπόλογος και υπεύθυνος έναντι της Διοίκησης, 
για τα περιουσιακά στοιχεία του Οργανισμού. 

20. Το Διευθυντή του ΤΕΕ, απάντα ή κωλυόμενο, αναπλη¬ 
ρώνει ο Υποδιευθυντής. 

21. Εάν υπηρετούν Υποδιευθυντές περισσότεροι του 
ενός, ο αναπληρωτής ορίζεται με απόφαση του Διευθυντή 
του ΤΕΕ. 

Άρθρο 34 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΥΠΟΔΙΕΥΘΥΝΤΗ ΤΕΕ 

Αναπληρώνειτο Διευθυντή του Σχολείου, όταν δεν υπάρ¬ 
χει, απουσιάζει ή κωλύεται. 

Επικουρεί το Διευθυντή στην άσκηση των καθηκόντων 
του. 

Ειδικότερα τα καθήκοντα του Υποδιευθυντή είναι: 

1. Κατανέμει - μετά από συνεργασία με τον Διευθυντή του 
ΤΕΕ και τους προϊσταμένους τμημάτων ειδικοτήτων - στο 
εκπαιδευτικό προσωπικό τα διδασκόμενα μαθήματα (ωρο¬ 
λόγιο πρόγραμμα) και τις άλλες υπηρεσιακές δραστηριό¬ 
τητες (εφημερίες κτλ.), ανάλογα με το πρόγραμμα και την 
ειδικότητα καθενός, επίσης κατανέμει - σε συνεργασία με 
τον Διευθυντή του ΤΕΕ - καθήκοντα και αρμοδιότητες, ανά¬ 
λογα με τις υπηρεσιακές ανάγκες, στο πόσης φύσεως προ¬ 
σωπικό, που ανήκει στο ΤΕΕ. 

2. Ελέγχει την πιστή και ορθή τήρηση των βιβλίων Γραμ- 
ματείας - Διαχείρισης, που προβλέπονται στο ΤΕΕ και γενι¬ 
κά μεριμνά για την ομαλή διεξαγωγή του διοικητικού έργου 
του Σχολείου. 

3. Εισηγείται στο Διευθυντή του ΤΕΕ τη σύγκληση του 
συλλόγου των καθηγητών που διδάσκουν στο ΤΕΕ, τακτικά 
κάθε τετράμηνο και έκτακτα, όταν προκύψει ανάγκη, προε¬ 
δρεύει δε της συνεδρίασης και εισηγείται τα θέματα της 
ημερήσιας διάταξης, αν στη συνεδρίαση δεν παρευρίσκε- 
ται ο Διευθυντής του ΤΕΕ. 

4. Λαμβάνει γνώση των εισερχομένων εγγράφων, που 
αφορούν στην εκπαίδευση Α’ και Β’ Κύκλου και μεριμνά για 
την ταχεία διεκπεραίωση αυτών. 

5. Παρακολουθεί και ελέγχει τους εκπαιδευτικούς για την 


κανονική άσκηση των καθηκόντων τους, την εφαρμογή κα¬ 
τάλληλων μεθόδων διδασκαλίας και την αξιολόγηση και 
απόδοση των μαθητών. 

6. Καλεί, σε συνεννόηση με το Διευθυντή, τους γονείς και 
κηδεμόνες των ανηλίκων μαθητών σε συγκεντρώσεις και 
τους ενημερώνει, σε συνεργασία με τους προϊσταμένους 
τωντμημάτων ειδικοτήτων καιτους εκπαιδευτικούς, για την 
πρόοδο, την κανονική φοίτηση και διαγωγή. Η ίδια ενημέ¬ 
ρωση γίνεται και στους ενήλικους μαθητές. 

7. Μεριμνά για την εφαρμογή του προγράμματος πρακτι¬ 
κής άσκησης στους τόπους εργασίας των μαθητών του Α’ 
Κύκλου, σε συνεργασία με τους προϊσταμένους τμημάτων 
και εργαστηρίων καιτους λοιπούς εκπαιδευτικούς. 

8. Ενημερώνει το Διευθυντή του ΤΕΕ για κάθε θέμα με ιδι¬ 
αίτερη σημασία, ζητώνταςτις ανάλογες οδηγίες. 

9. Ρυθμίζει τη χρησιμοποίηση των υπαρχόντων χώρων, 
του ΤΕΕ σε συνεργασία με το Διευθυντή του ΤΕΕ, και μερι¬ 
μνά για την ασφάλεια αυτών και των εγκαταστάσεων. Στην 
περίπτωση, που οι χώροι και οι εργαστηριακές εγκαταστά¬ 
σεις χρησιμοποιούνται και για άλλη εργαστηριακή δραστη¬ 
ριότητα του ΤΕΕ, η συνεργασία γίνεται με τον αντίστοιχο 
υπεύθυνο. 

10. Ανακοινώνει στο πάσης φύσεως προσωπικό του ΤΕΕ 
τις διάφορες εγκυκλίους ή αποφάσεις της Διοίκησης και εί¬ 
ναι υπεύθυνος για την πιστή εφαρμογή τους. 

11. Υπογράφει τις απλές βεβαιώσεις των μαθητών του Α’ 
Κύκλου, για ορισμένη χρήση (εργοδότες). 

12. Έχει την ευθύνη της τήρησης του βιβλίου των Απου¬ 
σιών των μαθητών, στο οποίο μεταφέρονται οι απουσίες 
των ημερήσιων Δελτίων (απουσιολογίων). 

Άρθρο 35 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 
ΤΜΗΜΑΤΩΝ ΕΙΔΙΚΟΤΗΤΩΝ 

1. Είναι υπεύθυνοι έναντι του Διευθυντή και του Υποδιευ¬ 
θυντή του ΤΕΕ για την άρτια οργάνωση και εύρυθμη λει¬ 
τουργία των τμημάτων, στα οποία προΐστανται και για την 
πιστή και ορθή τήρηση όλων των υπηρεσιακών βιβλίων της 
αρμοδιότητάς τους. 

2. Συνεργάζονται με το Διευθυντή ή με τον Υποδιευθυντή 
του ΤΕΕ, για την κατανομή των διδασκομένων μαθημάτων 
στο Εκπαιδευτικό προσωπικό του τμήματος. 

3. Μεριμνούν για την αναπλήρωση εκπαιδευτικού, πουτυ- 
χόν απουσιάζει, παρακολουθούν το έργο των εφημερευό- 
ντων καθηγητών και ελέγχουν την έγκαιρη είσοδο των δι¬ 
δασκόντων και των μαθητών στις αίθουσες διδασκαλίας. 

4. Μεριμνούν για την οργάνωση και διεξαγωγή όλων των 
εξετάσεων, σύμφωνα με τις κείμενες διατάξεις. 

5. Ελέγχουν την καταγραφή των απουσιών στα ημερήσια 
δελτία και τις καταχωρούν στα ανάλογα βιβλία, σε συνερ¬ 
γασία με τους υπόλοιπους εκπαιδευτικούς του τμήματος. 

6. Ενημερώνουν (σε συνεννόηση με το Διευθυντή του 
ΤΕΕ) τους μαθητές, ή τους γονείς και κηδεμόνες των ανηλί¬ 
κων μαθητών για την επίδοσή τους στα μαθήματα, την δια¬ 
γωγή τους και την τακτική, ή μη φοίτησή τους. 

7. Εισηγούνται την ετήσια προμήθεια των αναγκαίων δι¬ 
δακτικών βιβλίων και βοηθημάτων και του απαιτούμενου 
εξοπλισμού για τις αίθουσες διδασκαλίας, καθώς επίσης 
και του εργαστηριακού εξοπλισμού (συνεργασία με τον 
υπεύθυνο εργαστηρίων). 

8. Είναι υπεύθυνοι για τη φύλαξη του εξοπλισμού των αι¬ 
θουσών διδασκαλίας και των οπτικοακουστικών μέσων δι¬ 
δασκαλίας του τμήματος τους και τη διατήρηση αυτών σε 
καλή κατάσταση. 




18282 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9. Υποβάλλουν στο Διευθυντή του Τ.Ε.Ε ή ατον Υποδιευ¬ 
θυντή στο τέλος κάθε διδακτικού τετραμήνου (για το Β' τε¬ 
τράμηνο το αργότερο μέχρι 15 Ιουνίου), έκθεση πεπραγμέ¬ 
νων, στην οποία μεταξύ των άλλων αναφέρονται καιτα εξής: 

α) Οι ενέργειες του Προϊσταμένου του τμήματος και γενι¬ 
κότερα η δραστηριότητα του, για την βελτίωση των συνθη¬ 
κών λειτουργίας του τμήματος . 

β) Οι υπάρχουσες ανάγκες, όπως επίσης και συγκεκριμέ¬ 
νες προτάσεις για τη λήψη των απαραίτητων μέτρων, για 
την εύρυθμη και αποδοτική λειτουργία του τμήματος. 

10. Μεριμνούν σε συνεργασία με τον Διευθυντή του ΤΕΕ 
ή τον Υποδιευθυντή και τους Προϊσταμένους των άλλων 
τμημάτων ειδικοτήτων, γιατηντοποθέτηση των μαθητών σε 
τόπους εργασίας για την πρακτική τους άσκηση για την πα¬ 
ρακολούθηση της εφαρμογής του προγράμματος Μαθη¬ 
τείας. 

11. Ενημερώνουν αμέσως το Διευθυντή ή τον Υποδιευθυ¬ 
ντή του ΤΕΕ για κάθε ζήτημα ιδιαίτερης σημασίας. 

12. Συντάσσουν απλές βεβαιώσεις για τους μαθητές. 

13. Συνεργάζονται με την διαχείριση, για τη σωστή προ¬ 
μήθεια διαφόρων υλικών εκπαίδευσης και συντήρησης χώ¬ 
ρων. 

Άρθρο 36 

ΓΕΝΙΚΑ ΚΑΘΗΚΟΝΤΑ ΥΠΕΥΘΥΝΩΝ ΕΡΓΑΣΤΗΡΙΩΝ 

1. Παραλαμβάνουν τον εξοπλισμό των εργαστηρίων, στα 
οποία με απόφαση του Διευθυντή του ΤΕΕ ορίζονται υπεύ¬ 
θυνοι, υπογράφοντας το σχετικό πρωτόκολλο και παραλα¬ 
βής- 

2. Χρεώνονται τον εργαστηριακό εξοπλισμό και έχουν την 
ευθύνη της φύλαξης του, της συντήρησής του και γενικά 
της διατήρησής του σε καλή κατάσταση. 

3. Οργανώνουν το εργαστήριο και φροντίζουν για την εύ¬ 
ρυθμη λειτουργία του, λαμβάνουν τα ενδεδειγμένα μέτρα, 
για την αποφυγή ατυχημάτων ατο εργαστήριο. 

4. Προγραμματίζουν και υποβάλλουν προτάσεις, για την 
προμήθεια του απαιτούμενου εξοπλισμού, για την εκπαί¬ 
δευση μαθητών. 

5. Πραγματοποιούν τη λεπτομερή απογραφή όλου του 
εξοπλισμού υλικών πρακτικής εκπαίδευσης του εργαστηρί¬ 
ου στο τέλος κάθε διδακτικού έτους και υποβάλλουν το 
αποτέλεσμα της απογραφής στο Διευθυντή του ΤΕΕ. 

6. Φροντίζουν, εφ’ όσον είναι εργαστηριακοί καθηγητές: 

Α. Για την προετοιμασία των εργαστηριακών ασκήσεων, 

δίνοντας στους μαθητές όλα τα απαιτούμενα τεχνικά μέσα 
διδασκαλίας, προκειμένου να πραγματοποιούνται οι εργα¬ 
στηριακές ασκήσεις με τον αρτιότερο τρόπο. 

Β. Γιατην υποβολή στον προϊστάμενο τμήματος ειδικότη¬ 
τας στο τέλος κάθε διδακτικού έτους έκθεσης πεπραγμέ¬ 
νων, στην οποία συμπεριλαμβάνονται: 

(I) Οι ενέργειες και οι δραστηριότητές τους, για τη βελ¬ 
τίωση του εργαστηρίου, που είναι υπεύθυνοι και τις εργα¬ 
στηριακής εκπαίδευσης των μαθητών. 

(II) Η απόδοση του προσωπικού που απασχολείται ατο ερ¬ 
γαστήριο. 


(III) Οι ανάγκες, που υπάρχουν και τα μέτρα που προτεί- 
νονται, για την βελτίωση των συνθηκών λειτουργίας του ερ¬ 
γαστηρίου. 

Άρθρο 37 

ΓΕΝΙΚΑ ΚΑΘΗΚΟΝΤΑ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 

1. Διδάσκουν μαθήματα της ειδικότητάς τους, όπως ορί¬ 
ζεται από το ωρολόγιο πρόγραμμα, ακολουθώντας σύγ¬ 
χρονες μεθόδους διδασκαλίας και χρησιμοποιώντας τα 
υπάρχοντα εποπτικά μέσα διδασκαλίας. 

2. Εκτελούν τις ανατιθέμενες από τους προϊσταμένους 
τους εργασίες και γενικά υποβοηθούν αυτούς στο έργο 
τους, για την εύρυθμη λειτουργία της εκπαιδευτικής μονά¬ 
δας. 

3. Τηρούν το εκάστοτε καταρτιζόμενο πρόγραμμα εφη¬ 
μερίας του σχολείου κατά τις ώρες των διαλειμμάτων, με 
σκοπό το συντονισμό της σχολικής ζωής. 

4. Συμμετέχουν στις εκδηλώσεις του ΤΕΕ και συντελούν 
στην επιτυχία τους. 

5. Συμμετέχουν στις συνεδριάσεις του συλλόγου των δι¬ 
δασκόντων και εκφέρουν τη γνώμη τους ατα θέματα, για τα 
οποία συγκαλείται ο σύλλογος, με γνώμονα πάντοτε την ορ¬ 
θή διαπαιδαγώγηση και εκπαίδευση των μαθητών και την 
αποδοτική λειτουργία του ΤΕΕ. 

6. Επιμελούνται της τοποθέτησης των μαθητών σε θέσεις 
πρακτικής άσκησης και προσφέρουν τις υπηρεσίες τους 
καθημερινά σε συνεχές πρωινό, ή απογευματινό ωράριο, 
ανάλογα με τις ανάγκες του ΤΕΕ και πάντοτε μέσα ατο υπο¬ 
χρεωτικό ωράριο εργασίας τους. 

7. Υποχρεώνονται να τηρούντο ωράρια απασχόλησης. 

8. Επισκέπτονται τις επιχειρήσεις και ελέγχουν τους 
όρους απασχόλησης και πρακτικής άσκησης των μαθητών 
στους τόπους εργασίας. 

9. Οφείλουν να σέβονται και να τιμούν την ιδιότητά τους, 
στα πλαίσια της αντίληψης, ότι ο εκπαιδευτικός είναι λει¬ 
τουργός. 

Άρθρο 38 
ΤΕΛΙΚΗ ΔΙΑΤΑΞΗ 

Η διευθέτηση κάθε προβλήματος, που δεν αναφέρεται 
στον παρόντα Κανονισμό, επαφίεται στη διακριτική ευχέ¬ 
ρεια του Διοικητή του Οργανισμού. 

Άρθρο 39 

Με τη δημοσίευση του παρόντος Κανονισμού παύει να 
ισχύει η υπαριθμ. 40049/15-3-2000 Κοινή Υπουργική Από¬ 
φαση Υπουργών Εθνικής Παιδείας και Θρησκευμάτων και 
Εργασίας και Κοινωνικών Ασφαλίσεων. 

Η απόφαση αυτή να δημοσιευθεί στην Εφημερίδατης Κυ- 
βερνήσεως. 

Αθήνα, 3 Σεπτεμβρίου 2003 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΚΑΙ ΘΡΗΣΚΕΥΜΑΤΩΝ ΑΣΦΑΛΙΣΕΩΝ 

ΠΕΤΡΟΣ ΕΥΘΥΜΙΟΥ ΔΗΜΗΤΡΙΟΣ ΡΕΠΠΑΣ 

